text:
Pai, kêli ê special pa bó Kêli ê tudu akilo ki n’kis flau antes di bu bai
Bó bu bai más min sabi Ma bu ka kis bai Ma bu dexánu, sen bu krê Kêla ka foi bu vontadi E bu luta, bu luta ku tudu bu força Até último momentu Apesar di tudu sufrimentu
Pai bu ka sabi o kuantu bu sta fazen falta Bu ka sabi o kuanto n’ta lamenta Pai abô bu ê insubstituível Modi sta difícil vivi li sen bó Sen bus consedjus e proteçon Pai abô bu ê Eterno na nha coraçon
Chorus: Sonho por favor levan Levan n’ba odja nha pai Sonho por favor levan Levan pa undi kê bai
Abó bu foi kêl pai Ki kualker fidjo kria ten Bu tinha sempri bu família Na primero lugar
Seja undi bó bu sta Ou undi bó bu bai Bu há di vivi sempri Sempri dentu mi
Chorus…
Bu bai sen n’flabu o kuantu n’ta amabu Bu bai sen n’flabu o kuantu n’gostaba di bó E tudu o ki n’ta xinti na koraçon pa bó Pa bó, nha pai
Bu bai sen n’flabu o kuantu n’krê dabu Bu bai sen n’flabu o kuantu n’gostaba di bó E tudu o ki n’ta xinti na koraçon pa bó Pa bó, nha pai
Chorus…
Pai, kêli ê tudu ki n’ta xinti pa bó Tudu akilo ki n’ka flau antis di bu bai N’kré pa bu sabi Ma mi ê iternamenti gratu Por tudu akilo ki bu fazen Educaçon ki bu dan Komprençon, karinho e amor ki bu dan Por tudu akilo ki bu fazen ser hoji N’ta amabu pa sempri Pa sempri dentu di nha koraçon Bu há di vivi sempri dentu mi
As informações deste site são postadas integralmente pelos usuários. É importante dizer que é possível que os dados estejam desatualizados ou incorretos, sendo assim, o Vagalume exime-se de qualquer responsabilidade sobre as informações publicadas.Caso haja interesse em remover ou alterar alguma informação, entre em contato conosco.
É permitida somente a visualização no site das letras de músicas encontradas aqui, vedada sua reprodução através de quaisquer outros meios (Lei 9610/98).Todas as letras de músicas são propriedade dos seus respectivos autores e divulgadas somente para fins educacionais.All lyrics are property and copyright of their owners. All lyrics are provided for educational purposes only.


c: text/html

text:
Monday, April 27, 2009
Iniza escreve
Obrigadu pa bu mensaji di parabens na blog. Pamodi kel-la N resebe más parabens di ki kustumu.
N kre fla tudu algen ma na es 37 anu di idadi, ki Déus dja da-m, ma N vive-s ku prazer pamodi un kuza: N ta vive pa Déus. Bali pena anda ku Déus!!! Si E da-m más dobru, más triplu ô más N kre vive pa El y kada dia N kre parse más ku El.
Obrigadu tanbe pa tudu kes ki manda-m parabens atraves di blog. Ki Déus abensua nhos tanbe y faze-nu kada dia más parsidu ku El.
Lorena (Loló), é klaru ki N ta lenbra di bo, ku txeu karinhu y vontadi di torna odja-u. Un dia si Déus kizer.
Ku amor di Jizus, Iniza
No comments:
Subscribe to: Post Comments (Atom)

robotstxt: allowed

filter: keep


text:
Quem sou
- Johnny Pina
- Se tudo se fizer ao nada, do nada retornará tudo e milagres desvanecerão se nada se fizer em tudo.
domingo, 29 de julho de 2012
Paraizu Negru - Part I
Na tera di un povu negru, sufridu
Undi ki na lei di omi tudu e pirmitidu
Mininu ta nasi tudu ragaladu sabidu
Uns sabi, otus ku dor na petu lapidu
Trokadu briga ki lebas alguen kiridu.
Si ka ba skola ta fika mal instruidu
Futuru mariadu kela e garantidu
Nes mundu xeiu puta ku bandidu
Oh duensa oh droga, menti puluidu
Mai ku fidju tudu sta involvidu.
Na txada ten bala perdidu
Na Varzea ten korpu skesidu
Nha Praia ka sta mas unidu
Nos juventudi sta dizinibidu
Pa kualker kuza ta kre dabu nobidu.
Kau sukuru ta kansa xintidu
Alma spantadu pa kualker ruidu
Ti mininus dja bira trividu
Ku stilu mariadu pes fika izibidu
Ta kre sombra mudjer ku maridu.
by Johnny Pina
Subscrever: Enviar comentários (Atom)


text:
Donus di lojas di chines na Sanvicente sta exigi ses empregadus pa trabadja dia domingu y pa es faze txeu horas extra pa es podi recebi salário mínimo implementadu pa Governo,uns 4 mes atras. Patrons chines sta fla ma keli é PAMODI“komérciu sta fraku y por issu empregadus ten di trabaDja mas”. Kenha ki nega ta ser despidido, si ki empregadus fla.
Verónica Francês trabadja durante mas di sete anu num loja chines.
A poku tempu es exigi pa èh trabadja mas, inclusive pa é trabadja tudu dia domingu.
Se èh negaba kela, es ka ta daba el salário mínimo.Verónica ka aceta ,es tral di Trabadju, si ki é denuncia na jornal “A Semana. É fla: “Es mandan embora ku deskulpa ma Dja es ka mesten, pamodi ma n ka sta ruspeta regras di chefe, mas verdade é ki es flanu ma pa recebi salário di 11 mil escudu,nu tinha ki trabadja domingu y tambè faze mas horas. Kenha ki ka aceta es novu regra,sta despedido. Ami n flas ma n ka ta aceta ,es dispidin”. Sem empregu, Verónica ba denuncia si kazu na Inspecson-Geral di Trabadju (IGT), na cidade di Mindelo. Lá é fika ta sabe ma é tinha diretu a um indemnizason di 100 conto pamodi é ten mas di sete anu di trabadju. Entretanto patron chines, nunca ka dal es dinheru. “Inspeson Geral di Trabadju txoman mi Mas Nha ex-patron pa um enkontru, mas nunka é ka parce ,nem é ka pagan indemnizason”.
IGT Dja encaminha processu di Verónica pa tribunal. Mas ten mas kazus sima di Verónica, segundu jornal “A Semana na um visita ki es faze na alguns lojas di chines na ilha di Sanvicente, alguns empregadas fla: “Nunka nu ka recebi salário mínimo”. Ses patron kontinua na pagas Kes sete conto di antigamente.
Eugénia Soares, diretora di IGT na Sanvicente, garanti ma Kes li é so alguns kazus ki sta kontici si, y ma es kazus dja sta na ser resolvidu. “Maioria di lojas chines ta kumpri lei di salário mínimo. IGT sta sempre na terreno y dja nu multa alguns lojas pamodi es ka kumpri lei. Kenha ki ka paga salario minimo ta ser multado” si kiDiretora di Inspeson Geral di trabadju afirma.
Asemana


text:
”Oi boa tarde n cre ser anonimo
E cre nhos opiniao e consedjo de nhos tudo. ami era um menina ami nka ta dexada sai num cau ku 23 ano inda nta ranjaba namorado sucundido nton nconxi um mos nton nu namora sucundido na kes cuza de sucundi n envolve primera vez nfica gravida nton sucunde nha gravidez pa ka dado conta na casa ate k um dia descobrido
nton kel namorado li e bai fala ku nha pai mas nha pai ka fala kual ntem nha fidjo dje tene 5 ano nunca kel moz ka parce mais
pai inda é ka conxe menino é ka registal inda é ta trabadja na justiça concretamente na tribunal e el é sabe ma fidjo é de sel ago ami nfala ku alguem é flam pam bai tribunal de menor nbai es mandam ICA nbai nada ka resolve até hj.
ago el mos gossi djam ranja oto namorado ael é flam pam dana ku nha namorado pam fica kual nflal nunca é flam nton me ka ta resgista kel menino si nka volta pa el ago nkre bai kexa mas in kre sabi nhos opiniao cz k npode faze nes situação e undi mais npode bai fz keixa?”
*Djuda nos AMIGA dal bu OPINION
KOMENTA


text:
terça-feira, 28 de agosto de 2012
Assomada não precisa do quintal de nenhuma ilha
Alguém disse que uma certa ilha é quintal de Assomada! (facebook de 28.8.2012
Uma coisa é certa: Assomada não precisa do quintal de nenhuma ilha, porque os valores que ela defende são bem mais altos - os do respeito, da solidariedade, da unidade nacional, da sanidade mental e ambiental, da coerência, da seriedade política , intelectual e ética, do respeito pelos direitos cívicos, autorais e académicos. Assomada faz parte de Cabo Verde e como tal, respeita e coloca o TODO no devido lugar. Assomada tem consciência da sua dimensão, dos seus limites, dos seus valores e não vive eternamente na ilusão de um «eldorado» de complexos e alienações mil, estando de bem com DEUS e com o DIABO, de acordo com as circuntâncias. Assomada tem ética, tem orgulho nacional, defende o seu quintal sem sujar o dos outros, sem complexo de outros quintais, sem ilusão maquiavélica de «eldorados» que não existem e talvez nunca virão a existir. Assomada é parte de CABO VERDE e Cabo Verde não existe sem Assomada. Assomada quer o desenvolvimento do TODO e das partes, com ética, com democracia, com respeito, com equidade.
(Obs: esta reacção surge na sequência de um artido de Onésimo Silveira, publicado no jornal A Semana (14.8.2012) onde o articulista diz que S.Vicente foi transformado num quintal de Assomada, Santiago na ilha continente que impõe o seu crioulo e o seu modelo de sociedade a todas as ilhas)
segunda-feira, 20 de agosto de 2012
KONSTITUISON (Artigu 1-20)
KONSTITUISON DI KABUVERDI, NA LÍNGUA DI TÉRA - St
Na ánbitu di Kursu di Kriolístika y Língua Kabuverdianu, N inisia dizafiu di da disiplina di “Traduson Tékniku y Sientífiku”, na sigimentu di “Tékinikas y Metodolojias di Traduson”, ministradu pa un spesialilista ki ben di Canárias, Prof. Maria Victoria Domínguez Rodríguez.
Na es spiriénsa, N da kónta di difikuldadi di traduzi y N lenbra di kel frazi ki ta fla “traduttore, traditore”. Entritantu, N atxa es dizafiu un trabadju kontajianti y el pintxa-m pa un nobu dizafiu di da “Traduson y Tékinikas di Spreson di Kriolu”na kursu di jornalismu di Uni-CV.
Ku es dôs spiriénsia, da-m gana di entra na un nobu dizafiu: Traduson di Konstituison di Kabuverdi na língua di Téra. N sabe ma é ka taréfa faxi, mas algen ten ki da purmeru pasu. Pur isu, N disidi, através di Facebook, da más un próva di sidadania linguístiku. Sima António d’Paula Brito, na 188, fla na si trabadju fundador di nos gramátika (“Apontamentos para a Gramática do Crioulo que se Fala na Ilha de Santiago de Cabo Verde”), “nhos menda éru ki nhos atxa, nhos lima falta ki nhos enkontra, mas nhos menda y nhos lima ku ku justisa y ku razon” (adaptason na ALUPEC).
Na post sigintis, N ta komesa traduson di Testu di Revizon Konstitusional di 2010, di Preánbulu ti artigu 295o.
Konstituison di Repúblika di Kabuverdi (KRKV), na Língua di Téra
PREÁNBULU
Proklamason di Indipendénsia Nasional é un di kes momentu más altu di Stória di Nason Kabuverdianu. El é promotor (fator) d’identidadi y di reanimason di nos kondison di povu, un povu dipendenti di subi ku dixi di kaprixus di distinu, mas ku firmi speransa di kria na nos Téra kondisons di un vida dignu pa tudu algen. Indipendénsia pirmiti, inda, ki Kabuverdi pasa pa ménbru, ku tudu direitu, di kumunidadi internasional.
Entritantu, afirmason di Stadu indipendenti ka kontisi omésmu ténpu ku inplantason di rijimi di demokrasia pluralista, dja ki organizason di puder pulítiku staba ku raís finkadu na filozofia y prinsípius ki ta karateriza rijimis di partidu úniku.
Azágua di puder, na kuadru di es mudelu, mostra, di manera jeral, nisisidadi di introduzi alterasons profundu na organizason di vida pulítiku y sosial di Stadu, na tudu kau undi es rijimi inplantadu. Ideias nobu lastra na mundu y provoka kéda di struturas y konsepsons ki ta parseba ma staba ku raís finkadu y, di es manera, orientason di akontisimentus pulítiku di mundu muda. Na Kabuverdi, anunsiadu abertura pulítiku na 1990 ku kriason di kondisons institusional nisisáriu pa purmeru(s) eleison lejislativu y prizidensial, na un kuadru di konkorénsia pulítiku.
Foi di es manera ki, na data di 28 di Seténbru, Asenbleia Nasional Popular prova Lei Konstitusional no 2/III/90 ki ravoga artigu 4o di Konstituison, institusionaliza prinsípiu di pluralismu y inplanta un nobu mudélu di rijimi pulítiku.
Es Lei, kriadu pa sirbi di instrumentu pa viabilizason di eleisons demokrátiku y pa tranzison pa un nobu mudélu di organizason di vida pulítiku y sosial di país, el ka dexa, entritantu di institui un sistéma diferenti di guvérnu y un otu fórma di di izersísiu di vótu, na véspra di eleisons pa un nobu asenbleia lejislativu.
Foi na es kuadru ki realiza purmerus eleison lejislativu, na Janeru di 1991, sigidu, na Febreru, pa eleisons prizidensial. Un partisipason spresivu di populasons na es eleisons dimonstra, klaramenti, opson di país na sentidu di mudansa di rijimi pulítiku.
Entritantu, kel kontestu stóriku partikular undi, através di di revizon parsial di Konstituison, rekonhisidu ma partidus é prinsipais instrumentu di formason di vontadi pulítiku pa guvernason, fase ki demokrasia pluralista kontínua ta konvive ku régras y prinsípius própriu di rijimi antirior.
Apezar di realidadi sosial y pulítiku ki sa ta viveda, país staba na un prusésu di transformason rápidu y profundu, asumidu pa un parti di populason y pa forsas pulítiku ki komesa ta surji di valoris ki ta karateriza un Stadu di Direitu Demokrátiku y ki, pa si kontiudu, ta konfiguraba dja un mudélu material ki inda ka staba na testu di Konstituison.
Anpôs, es prezenti Lei Konstitusional krê dota país di un kuadru normativu ki ta bale, non partikularmenti pa armonia ki ta atxadu na testu, mas pa kel nobu mudélu instituídu. Opson pa un Konstituison di prinsípius struturanti di demokrasia pluralista, si nu dexa di fóra opsons konjuntural di guvernason, el ta pirmiti stabilidadi nisisáriu pa un país di fraku rekursus y altenánsia pulítiku sen ajitason.
Ku asunson di tudu prinsípiu di soberania popular, es testu li di Konstituison ta konsagra un Stadu di Direitu Demokrátiku, ku un grandi katálogu di direitus, liberdadis y garantias di sidadãus, konseson di dignidadi di pesoa umanu komu un valor abisolutu ki sta pa riba di própriu Stadu. El ta konsagra inda un sistéma di guvérnu ku ekilíbriu di puderis entri divérsus órgãus di soberania, un puder judisial fórti y indipendenti, un puder lokal ki titularis di ses órgãus é eleitu pa pa kumunidadis y é responsabilizadu dianti di es mesmu kumunidadi. El ta difende un Adiministrason Públiku ki ta sirbi sidadãus y ki é pensadu (concebido) pa ser instrumentu di dizenvolvimentu y un sistéma di di garantia di diféza di Konstituison ki ten karaterístikas di un rijimi di demokrasia pluralista.
Di es manera, es Lei Konstitusional ta ben, formalmenti, korporiza kes profundu madansa pulítiku realizadu na país y kria kondisons institusional pa izersísiu di puder y di sidadania, nun klima di liberdadi, di pas y di justisa ki é fundamentu di tudu dizenvolvimentu ikunómiku, sosial y kultural di Kabuverdi.
PARTI I
Prinsípius Fundamental
Titlu I
Sobri Repúblika
Artigu 1º
(Repúblika di Kabuverdi)
1. Kabu Verdi é u Repúblika soberanu, unitáriu y demokrátiku, ki ta garanti ruspeu pa dignidadi di pesoa umanu y ta rakonhise inviolabilidadi i inalienabilidadi di direitus umanu komu fundamentu di tudu kumunidadi umanu, di pas y di justisa
2. Repúblika di Kabuverdi ta rakonhise igualdadi di tudu sidadon dianti di lei, sen distrinsa di oríjen sosial ô situason ikunómiku, rasa, séksu, relijion, konviksons pulítiku ô idiolójiku y kondosns sosial; el ta garanti isersísiu interu di liberdadis fundamental pa tudu sidadon.
3. Repúblika di Kabuverdi sta finkadu na vontadi di popvu y el ten pa obijetivu fundamental realizason di demokrasia ikunómiku, pulítiku, sosial, kultural y, inda, konstruson di un sosiedadi livri, justu y solidáriu.
4. Repúblika di Kabuverdi ta kria, prugresivamenti, kondisons indispensável pa kaba ku tudu obustaklu ki pode inpidi dizenvolvimentu konplétu di pesoa umanu y limita igualdadi di sidadãus y ses partisipason efetivu na organizason pulítiku, ikunómiku, sosial y kultural di Stadu y di sosiedadi kabuverdianu.
Artigu 2º
( Stadu di Direitu Demokrátiku)
1. Repúblika di Kabuverdi ta organiza en Stadu di direitu demokrátiku, ku pé finkadu na prinsípius di soberania popular, na pluralismu di spreson y di organizason pulítiku y demokrátiku, na ruspetu pa direitus y liberdadis fundamental.
2. Repúblika di Kabuverdi ta rakonhise y ta ruspeta, na organizason di puder pulítiku, naturéza unitáriu di Stadu, fórma republikanu di guvérnu, demokrasia pluralista, separason y indipendénsia di puderis, siparason entri Igreja y Stadu, indipendénsia di tribunais, izisténsia y autonomia di puder lokal y disentralizason demokrátiku di Adiministrason Públiku.
Artigu 3º
( Soberania y konstitusionalidadi)
1. Soberania ta pertense povu, ki ta izerse-l pa fórmas y na manera ki sta previstu na Konstituison.
2. Stadu ta dipende di Konstituison, el ta fundamenta na legalidadi demokrátiku, el debe ruspeta y fase tudu pa leis ruspetadu.
3. Leis y tudu atu di Stadu, di puder lokal y di tudu entidadi públiku, en jeral, sô ta ser válidu si es sta di akordu ku Konstituison.
Artigu 4º
( Izersísiu di puder pulítiku)
1. Povu ta izerse puder pulítiku através di referendu, di sufrájiu y tudu kes otu fórma konstitusionalmenti stabilisidu.
2. Titularis di órgãus di puder pulítiku ta dizignadu pa sufrájiu; es pode ser dizignadu, tanbe, pa raprizentantis di povu ô pa fórma konstitusional legalmenti stabilisidu.
Artigu 5º
(Sidadania)
1. É sidadon kabuverdianu tudu kenha ki, pa lei ô pa konvenson internasional, ta goza di es direitu.
2. Stadu pode asina tratadus ki ta rakonhise duplu sidadania.
3. Kabuverdianus pode adikiri nasionalidadi di un otu país sen perde si nasionalidadi di oríjen.
4. Lei ta regula akizison, pérda y reakizison di nasionalidadi, komu inda si rejistu y próva.
Artigu 6º
(Tiritóriu)
(Tiritóriu)
1. Tiritóriu di Repúblika di Kabuverdi é formadu pa:
a) Ilhas di Santanton, S.Visenti, Santa Luzia, S.Nikolau, Sal, Boavista, Maiu, Santiagu, Fogu, Brava y pa alguns Djeu ki, storikamenti, ta fase parti di arkipélagu di Kabuverdi;
b) Agu di intirior, agu arkipelájiku y mar teritorial difinidus pa lei, komu inda ruspetivus leitu y subsólus;
c) Spasus aériu ki ta fika pa riba di spasus jeográfiku refiridus na alínias antirior.
2. Na si zóna kontigu (pegadu ku el), na zóna ikonómiku skluzivu di tiritóriu y na platafórma kontinental, difinidus na lei, Stadu di Kabuverdi ten direitu di soberania na matéria di konservason, splorason y aproveitamentu di rekursus natural, vivus ô nãu vivus, y el ta izersi jurisdison en konformidadi ku direitu intérnu y ku nórmas di direitu internasional.
3. Ninhun parti di tiritóriu nasional ô di direitus di soberania ki Stadu ta izersi sobri es mesmu tiritóriu pode ser alienadu pa Stadu.
Artigu 7º
(Taréfas di Stadu)
Taréfas fundamental di Stadu:
a) Difende indipendénsia, garanti unidadi, prezerva, valoriza y promove identidadi di nasãu kabuverdianu, y favorese kriason di kondisons sosial, kulturais, ikunómikus y pulítikus nisisáriu.
b) Garanti ruspetu pa direitus umanu y sugura plénu izersísiu di direitus y liberdadis fundamental pa tudu sidadon;
c) Garanti ruspetu pa fórma republikanu di guvérnu y pa prinsípius di Stadu di Direitu Demokrátiku;
d) Garanti demokrasia pulítiku y partisipason demokrátiku di sidadãus na organizason di puder pulítiku y na tudu kes otu aspétu di vida pulítiku y sosial nasional;
e) Promove ben-star y kualidadi di vida di povu kabuverdianu, partikularmenti di kes más póbri, y konbate, prugresivamenti, prubémas di naturéza ikunómiku, sosial, kultural y pulítiku ki ta inpidi un real igualdadi di oportunidadis entri sidadãus, spesialmenti kes kauzas di diskriminason di mudjer na família y na sosiedadi;
f) Promove solidariedadi sosial, organizasãu autónomu di sosiedadi sivil, méritu, inisiativa y kriatividadi individual;
g) Apoia Kumunidadi Kabuverdianu spadjadu na mundu y promove na meiu di es prezervason y dizenvolvimentu di kultura kabuverdianu;
h) Fomenta y promove idukason, invistigason sientífiku y teknolójiku, kunhisimentu y utilizason di teknolojias nobu, y inda dizenvolvimentu kultural di sosiedadi kabuverdianu;
i) Prezerva, valoriza y promove língua matérnu y kultura kabuverdianu;
j) Kria, prugresivamenti, kondisons nisisáriu pa transformason y modernizason di struturas ikunómiku y sosial di manera a bira ifetivu direitus ikunómiku, sosial y kultural di sidadãus;
k) Proteje paizájen, naturéza, rakursus natural y meiu anbienti, komu inda patrimóniu stóriku-kultural y artístiku nasional;
l) Garanti pa stranjerus ki ta vive permanenti ô transitoriamenti en Kabuverdi, ô ki sta en tránsitu na tiritóriu nasional, un tratamentu konpatível ku nórmas internasional relasionadu ku direitus umanu y izersísiu di direitus ki ka sta konstitusional ô legalmenti rezervadus a sidadãus kabuverdianu.
A rtigu 8º
(Sínbulus nasional)
1) Bandera, Inu y Armas Nasional é sínbulus di Repúblika di Kabuverdi y di soberania nasional.
2) Bandera Nasional é konstituídu pa sinku retángulu dispostu na sentidu di konprimrentu, un pa riba di otu (sobripostu).
a) Retángulu supirior y infirior ten kor azul, kel supirior ta okupa un superfisi igual a metadi di Bandera y infirior ta okupa un kuartu;
b) Pa sipara kes dôs retángulu azul, ta izisti três faixa, kada un ku un superfisi igual a un duodésimu di ária di Bandera;
c) Faixas pegadu (adjacentes) ku retángulus azul ten kor branku y kel ki ta fika entri kes dôs faixa branku ten di kor burmedju;
d) Pa riba di kes sinku retángulu, dés stréla amarélu di sinku pónta, ku vértisi supirior na puzison di novénta grau, ta forma un sírkulu ku séntru situadu na interseson di mediana di sugundu kuartu vertikal (di bandera) kontadu di skérda, ku mediana di sugundu kuartu orizontal, kontadu di parti di baxu. Stréla más pértu di es bordu sta inskritu na un sirkunferénsia invizível y ki si séntru ta fika pa riba di mediana di faixa azul infirior. (verificar)
3. Inu Nasional ten nómi di Kántiku di Liberdadi y si létra y múzika ta ben publikadu y aneksadu na prezenti Konstituison y es ta fase parti integranti di el.
4. Armas di Repúblika di Kabuverdi ta rafliti un konpozison “radial” ki ta aprizenta, di séntru pa perifeia, sigintis ilimentu:
a) Un retángulu ekuiláteru di kor azul y pa riba di el ta ben un “facho” di kor branku;
b) Un sirkunferénsia ta limita spasu undi sta inskritu, di ángulu skerdu ti ángulu direitu di triángulu, palavras “REPÚBLIKA DI KABUVERDI”;
c) Três linhas di kor azul, en paralélu ku bazi di trángulu, es é limitadu pa purmeru sirkunferénsia;
d) Un sugundu sirkonferénsia;
e) Un prumu di kor amarélu, alinhadu ku vértisi di triángulu ekiláteru, kolokadu riba di kes dôs sirkunferénsia na parti supirior;
f) Três argóla di kor amarélu ta okupa bazi di sirkunferénsia, ku dôs ramu di palmera di kor verdi y dés stréla amarélu ku sinku pónta y kolokadus simetrikamenti na dôs grupu di sinku.
Artigu 9º
(Línguas Ofisial)
1. Purtugês é língua ofisial.
2. Stadu ta promove kondisons pa ofisializason di língua matérnu kabuverdianu, onbru-onbru ku purtugês.
3. Tudu sidadãu nasional ten dever di konxe línguas ofisial y direitu di uza-s.
Artigu 10º
(Kapital di Repúblika)
1. Kapital di Repúblika di Kabuverdi é Sidadi di Praia, na ilha di Santiagu.
2. Kapital di Repúblika ta goza di statutu adiministrativu spesial, di akordu ku lei.
TITLU II
RELASONS INTERNASIONAL Y DIREITU INTERNASIONAL
Artigu 11º
(Relasons Intewrnasional)
1. Stadu di Kabuverdi ta sigi, na relasons internasional, prinsípius di indipendénsia nasional, di ruspetu pa direitus internasional y pa direitus umanu, di igualdadi entri Stadus, di nãu injerénsia na asuntus intérnu di otus Stadu, di rasiprosidadi di vantájens, di koperason ku tudu otus povu y di ko-izisténsia pasífiku.
2. Stadu di Kabuverdi ta difende direitu di autonomizason y di indipendénsia di tudu povu, el ta apoia luta di tudu povu kóntra kualker fórma di dominason ô di opreson pulítiku ô militar y el ta partisipa na konbati internasional kóntra terorismu y kriminalidadi organizadu transnasional.
3. Stadu di Kabuverdi ta difende abolison di tudu fórma di duminason, opreson y agreson, dizarmamentu y soluson pasífiku di konflitus, y inda kriason di un ónden internasional justu y kapás di garanti pas y amizadi entri tudu povu.
4. Stadu di Kabuverdi ta rakuza instalason di bazis militar stranjerus na si tiritóriu.
5. Stadu di Kabuverdi ta presta pa Organizason Internasional, numiadamenti Organizasons di Nasons Unidu y Unidadi Afrikanu, kolaborason nisisáriu pa rezoluson pasífiku di konflitus y pa garanti pas y justisa internasionais, y inda ruspetu pa direitus umanu, pa liberdadis fundamental y el ta apôia tudu sforsu di komunidadi internasional ki ta prokura garanti ruspetu pa prinsípius konsagradu na Karta di Nasons Unidu.
6. Stadu di Kabuverdi ta manti lasus spesial di amizadi y koperason ku paízis di língua ofisial purtugês y ku paízis di akolhimentu di migrantis kabuverdianu.
7. Stadu di Kabuverdi ta npenha na raforsu di identidadi, di unidadi y di integrason afrikanu y fortalisimentu di asons di koperason pa dizenvolvimentu, pa demokrasia, pa prugrésu y pa ben-star di tudu povu, pa ruspetu pa direitus umanu, pa pas y justisa.
8. Stadu di Kabuverdi pode, pa realizason di un justisa internasional ki ta promove ruspetu pa direitus umanu y di tudu povu, seta jurisdison di Tribunal Penal Internasional, na kondisons di konplementaridadi y di otus determinason konsagradu na Statutus di Roma.
Artigu 12º
(Akolhimentu di tratadus y akordus na órden jurídiku intérnu)
1. Direitu internasional jeral ô kumun ta fase parti integranti di órden jurídiku kabuverdianu.
2. Tratadus y akordus internasional ki aprovadu ô ratifikadu konfórmi nórmas stabilisidu, ta vigora na órden jurídiku kabuverdianu dipôs di si publikason na Bulitin Ofisial y di el komesa ta vigora na órden jurídiku internasional y óki es ta vinkula, na nível internasional, Stadu di Kabuverdi.
3. Atus jurídiku ki ta ben di órgãus konpitenti di organizasons supranasional, undi Kabuverdi sta prezenti, es ta vigora diretamenti na órden júrídiku intérnu , désdi ki es atus jurídikus sta stabilisidu na konvensons konstitutivu di tudu dôs parti.
4. Nórmas y prinsípius di direitu internasional jeral ô kumun, y di di direitu internasional konvensional, validamenti aprovadu ô ratifikadu, ta ten prevalénsia, dipôs di si entrada en vigor na órden jurídiku internasional intérnu, riba tudu kes otus atu lejislativus y normativus intérnu, ku valor infrakonstitusional.
Artigu 13º
( Adezon ô disvinkulason di di tratadus ô akordus internasional)
- Adezon di Stadu di Kabuverdi na kualker tratadu ô akordu internasional debe sta, antisipadamenti, aprovadu pa órgãu konstitusionalmenti konpitenti pa kel efeitu.
- Vijénsia di tratadus ô akordus internasional ta finda di kumun akordu, pa denúnsia ô “resésu” (paralizason di órgãus konpitenti), renúnsia ô kualker otu kauza permitidu internasionalmenti, ku exseson di kadusidadi, ta sigi prosésu previstu pa si aprovason.
Arigu 14º
( Akordus na fórma sinplifikadu)
Akordus na fórma sinplifikadu, ki ka meste ratifikason, ta aprovadu pa Govérnu, mas es ta trata apénas di matérias ki ta fase parti di konpiténsia adiministrativu di es órgãu.
PARTE II
DIREITUS Y DEVERIS FUNDAMENTAL
TÍTULU I
Artigu 15º
(Rakonhisimentu di inviolabilidadi di direitus, liberdadis y garantias)
- Stadu ta rakonhise ma é inviolável direitus y liberdadis konsagradu na Konstituison y el ta da garantia di si proteson.
- Tudu autoridadi públiku ten dever di ruspeta y di garanti izersísiu livri di direitus y di liberdadis y kunpri deveris konstitusional ô legais.
Artigu 16º
(Rasponsabilidadi di entidadis públiku)
- Stadu y otus entidadi públiku é, sivilmenti, rasponsável pa asons ô omisons di si ajentis, pratikadu na izersísiu di funsons públiku ô trokadu es mésmus funson, y ki di kualker fórma viola direitus, liberdadis y garantias, ku prujuís pa titular di es direitus ô pa otus algen (pa tirserus).
- Ajentis di Stadu y di otus entidadi públiku é, di akordu ku lei, rasponsáveis kriminalmenti y disiplinarmenti pa asons ô omisons ki razulta di violason di direitus, liberdadis y garantias.
Artigu 17º
( Ánbitu y sentidu di direitus, liberdadis y garantias)
- Leis ô konvensons internasional pode konsagra direitus, liberdadis y garantias ki ka sta previstu na Konstituison.
- Stenson y konteúdu esensial di nórmas konstitusional relasionadu ku direitus, liberdadis y garantias ka pode ser restrinjidu pa manera di interpretason.
- Nórmas konstitusional y legal relasionadu ku direitus fundamental debe ser interpretadu y integradu en armonia ku Diklarason Universal di Direitus Umanu.
- Sô na kazus spresamenti previstu na Konstituison lei pode restrinji direitus, liberdadis y garantias.
- Leis ki ta limita direitus, liberdadis y garantias debe ten, obrigatoriamenti, un karáter jeral y abistratu, es ka debe ten efetus retroativu, es ka pode diminui stenson y konteúdu esensial di nórmas konstitusional y es debe limita na u-ki é nisisáriu pa salvaguarda di otus direitu konstitusional protejidu.
Artigu 18º
(Forsa jurídiku)
Nórmas konstitusional ralasionadu ku direitus, liberdadis y garantias ta vinkula tudu entidadi públiku y privadu y es é diretamenti aplikável.
Artigu 19º
(Direitu di razisténsia)
Konstituison ta rakonhise ma tudu sidadon ten direitu di ka obadise kualker órden ki ta ofende si direitus, liberdadis y garantias y inda direitu di di razisti pa forsa kualker agreson ilísitu, óki é ka pusível rakóre pa autoridadi públiku.
Artigu 20º
(Tutéla di direitus liberdadis y garantias)
1. Pa tudu algen ta rakonhisidu direitu di rakere pa Tribunal Konstitusional, através di rakursu di “anparu”, tutéla di si direitus, liberdadis y garantias fundamental, knstitusionalmenti rakonhisidus, di akordu ku lei y ku obiservánsia di nórma konsagradu na alínias siginti:
a) Rakursu di “anparu” uzadu kóntra atus ô omisons di puderis públiku y ki ta bai kóntra direitus, liberdadis y garantias fundamental, dipôs di sta sgotadu tudu via di di rakursu ordináriu;
b) Rakursu di “anparu” pode ser rakeredu ku sinplis pitison, el ten karáter urjenti y si prosesamentu debe sta baziadu na prinsípiu di “sumaridadi”.
2. Pa tudu algen ta rakonhisidu direitu di iziji, di akordu ku lei, indiminizason pa prujuís kauzadu na violason di direitus, liberdadis y garantias.
sábado, 4 de agosto de 2012
Fórti Bunitu!
Na es féria, N diskubri un livru ki N sa ta lé ku gostu. Si titlu é: Between Race and Ethnicity – Cape Verdean American Immigrants, 1860-1965. Autóra di es livru é un mudjer judeu, kazadu ku un kabuverdianu y el txoma Marilyn Halter. Un kusa ki dja surprende-m na es livru é ke-li: si oxi, alguns kabuverdiana ta ben pari na Mérka pa si fidju pode ten nasionalidadi merkanu, na séklu XIX, alguns emigranti, óki mudjer sta prenha, ta bai pari na Kabuverdi pa fidju ka perde nasionalidadi di ses pai ku mãi. Fórti bunitu! (Halter,1993:74).
Washington, Agostu di 2012
Subscrever: Mensagens (Atom)


text:
31.3.10
Boka Bedju: Stensãu Metaforika...
Boka bedju, n. 1. Boka sen denti.2. Mintrozu.Odja modi ki el ta nega, "boka bedju". Mos, bu ten boka bedju.
Boka Bedju, n.1. ruborba ( di LP revólver) arma, fabrikadu na Kabuverdi, pa diskonhesidus. Pulisia prende 28 boka bedju na sidadi di Praia.
Tradusãu: Pt. boca velha, Ing. Old mouth; Fr. ancienne embouchure; crioulo Haitiano ansyen bouch; filipino lumang bibig; Catalão antiga desembocadura
Prikiti...
N labanta prikiti pa N bai abri porta...
? N labantadi kadera prikiti ...
N Labanta di kama prikiti...
N labanta di txon prikiti...
Kantu N odja nha Patron ta ben N labanta prikiti...
Kudadu pa bu gufongu ka kema na braza/boradju...
? N labantadi kadera prikiti ...
N Labanta di kama prikiti...
N labanta di txon prikiti...
Kantu N odja nha Patron ta ben N labanta prikiti...
Kudadu pa bu gufongu ka kema na braza/boradju...
Stroba-m...
Stroba-m, v. (estorvar, pt). inpidi, difikulta. 1. ka bu stroba-m di faze kuza ki mas N gosta. 2.Si bo bu ka kre, dixa-m. 3. es karu riba paseiu ta stroba-nu di pasa.
Stroberes??
Stroberes??
30.3.10
Karundin
Karundin, adj. m k korundin. 1. txipi. ki ka gosta di da. 2. dju. Es e gentis di rasa karundin. 3. kroku. El e ten mon kroku (fitxadu)! = ka gosta di da ≠ mon abertu, gosta di oferese...
Djori, adj. 1. ki ta txiga, lebi. Fazenda ka ta da un kamisa ki fari kalsa, e djori (=poku). Oji N faze kumida djori ka ta da pa parti pa tudu algen ki sta li.
Djori, adj. 1. ki ta txiga, lebi. Fazenda ka ta da un kamisa ki fari kalsa, e djori (=poku). Oji N faze kumida djori ka ta da pa parti pa tudu algen ki sta li.
Kapati,
- Kapati-l na ponta!
Kapati, v. 1. Dja N kapati-l na txopa. 2. Kapati, korta ou rukuti ku unha. 3. Kapati-l na txopa el ta da ramu... 4. Galinha dja ka(ba) kapati-l (dana). 5. "N ta kapati" - kume poku. Es kume, N ka mutu gosta del, mas N ta kapati-l un bokadin.
28.3.10
http://www.youtube.com/watch?v=Cgs3P2MQm3g
Lingua Ndjutudu: Desmame já!
Tres frazi, tres paragrafu lapidar... un verdadi so. Pa papia di Lingua sugundu ten di ten Lingua prumeru, ku dos signifikadu.
"O que vejo em Cabo Verde é uma defesa desmesurada do crioulo, quando o crioulo não está em risco e o crioulo limita-nos, fecha-nos sobre nós próprios", afirmou.
Germano Almeida, eu estou de acordo consigo? Estou. Em parte. É preciso desfazer esta ideia de que somos todos Bilingues. Sabemos que a população caboverdiana é Bilingue, e corresponde a verdade. Agora, precisamos é de consensualizar essa "especie" de Bilingues que somos...
Informasãu ten se origen li na Liberalonline
Informasãu ten se origen li na Liberalonline
24.3.10
LKv: Ago, Sinhor Montero... salvaguarda fala di kada kual?
-Senhor Diputadu! Sinhor Injinheru !!!
Naturalmenti ki e pa kabuverdianu ri di nho... Sinhor Injinheru António Monteiro, suma UCID di nho vota kontra, KONTRA OFISIALIZASÃU di nos Lingua Kabuverdianu, ta faze argun sintidu nho faze es intervensãu li?
"obrigado senhor presidente_ senhor ministro_ nós de _ ah_ uma_ forma_ geral_ _ entendemos que esta proposta de lei_ ah dá-nos satisfação_ _ ah colocámos ontem algumas questões que foram respondidas_ ah de forma que para podermos estar ah mais aptos_ a votar em consciência esta proposta_ _ nós entendemos que_ _ no artigo três alínea a_ ah sobre a concessionária dos serviços públicos de rádio e difusão_ _ há uma alínea que gostaríamos que dentro das possibilidades fosse revista_ _ porque alínea gê diz o seguinte_ _ emitir programas regulares_ vocacionadas para a difusão da língua e cultura caboverdiana_ ora_ e nós queremos salvaguardar aqui o seguinte __ o pais tem diversas variantes da língua caboverdiana_ diversas variantes do crioulo_ e para que se não venha no futuro a utilizar uma única variante_ _ da língua caboverdiana nos gostaríamos que ficasse bem claro_ aqui_ nesta proposta de lei mais concretamente neste artigo que para a difusão das diversas variantes da língua caboverdiana_ estou a ver o senhor ministro a rir _ mas é uma questão que nós queremos ver salvaguardados_ porque temos vários crioulos_ vária variantes e queremos de facto que a difusão das nossas variantes sejam feitas em pé di igualdade_ muito obrigado senhor presidente "
"Nossas variantes"... entenda-se, variante mindelense. É isso?
"Nossas variantes"... entenda-se, variante mindelense. É isso?
Nho nota: Sinhor diputadu, Lingua Materna (?) ka ta prendedu na skola. Na skola ta enxinadu-prendedu Lingua Ofisial. Purtantu, suma bankada di nho vota kontra Ofisializasãu di LKv. Lingua Kauverdianu ka ta izisti.I Kriolu ta fradu ma ka ten Gramátika, e ratxa du ba!
23.3.10
Uetxi!
- Uetxi! Na. Ami N kre nha pratu ben kakuladu.
Etiquetas: Frazi
- Purba!
- Dja bu purba-m!
Ago, bu kre e prova. Bo dja bu ka da kabesa. E ka? Bu ka meste-m...
Antan ka bu parturba-m...dixa-m na nha sukuru mi ku nha fruminga.
Prubeta bu tenpu, purba sukuru ki sta dentu bu kabesa, Rei i sinhor di sinku sintidu. Sinhor di korpu!
Etiquetas: Palavra
22.3.10
Lingua i Kultura Kv senpri...
A prupozitu di es artigu di Dotor Manuel Veiga, ex-ministru di kultura : O Meu Testemunho: A Demissão versus Distinção. du fika ta sabe mas sobri kuze ki es Linguista i Investigador faze enkuntu Ministru di Kultura. Nos interesi sta biradu pa Lingua Kabuverdianu, pur isu me nu ta odja nes post so es aspetu. El fra ma el faze. Nu ta rekonhese. Sobri kes argen ki kritika-l el fra u siginti:
"Os meus críticos têm afirmado que, como Ministro da Cultura, dei atenção quase que exclusivamente ao ALUPEC e à problemática da LCV. Acontece que nos cinco anos e quatro meses que estive no elenco governamental, apenas contribuí para aprovação das Linhas Estratégicas para a Afirmação e Valorização da Língua Caboverdiana (Resolução 48/2005); dei ainda o meu contributo para a aprovação do Alfabeto Caboverdiano (Decreto 8/2009); a institucionalização do Prémio Pedro Cardoso, para incentivar a criação em LCV, contou também com o meu impulso e aprovação.Devo confessar que no meu consulado, como Ministro da Cultura, as questões linguísticas constituem uma gota de água no oceano imenso das muitas outras acções levadas a cabo. (...)"
Un Verdadi, sta distakadu... nu ta pensa ma na kistãu di Lingua Kauverdianu, tudu kabuverdianu staba ta spera mas di ki "uma gota água no oceano imenso..." . Kabuverdianu staba ta spera un verdaderu planu di inisiu di inplimentasãu di ensinu-aprendizaji di LKv na Teritoriu Nasional (sen kustu?!). E kel li ki MV ka konsigi, meiu era difisil.
Dispos di sinku anu e quatu mesdi guvernu, so nu sa ta spera ler kuze fi faltaba faze i ki ka foi fetu pa es guvernu pa ki LKv ser ofisializadu. mas sin: ofisializasãu di LKv foi ADIADU...
Nos nu ta kradita ma na prosimus lejislatura LKv ten ki ser dibatidu di nobu. Pur isu, nu ta spera ma MV ta ben partilha-sosializa dretu ku tudu kabuverdianu ...
Es kuza di uniformizasãu di skrita di nos Lingua e tramadu? E. Pois, bului toda a Nasãu. Farta sabe pamo e ki buliu?... ofisializasãu era aparentimenti pasifiku.
PS: Nu ten serteza ki Dotor Veiga, sidadãu komun, ta kontinua ta ser um mas-valia na trabadja es prujetu di Ofisializasão di LKv. Nu sta djuntu ku mesmu obijetivu, normalizasãu di skrita di LKv.
Burru e buru!
22 di Marsu: Dia Mundial di Agu... "Água Limpa Para um Mundo Saudável".
Agu e senpri agu, i el ta laba senpri!
Agu e senpri agu, i el ta laba senpri!
UNICV, Palmareju: Ben odja Spozisãu sobri Dia Mundial di Agu i asisti konferensia oji ku manhan.
21.3.10
Gramatika: Katrunis i Inbapu...
Gramatika (obra) di Lingua purtuges ta regista, kuazi senpri, na kapitulu di morfolojia, ki palavra na pasaji di Latin pa purtuges, ma tanbe ku uzu kontinuadu, un determinadu son pode ta sufri modifikasãu fonetiku ki txeu bes ta pasa dispesebedu pa falantis di komunidadi. Nos, si nu odja ku mas atensãu pa palavra ki oji nu ta uza na Kriolu i ki bem sobritudu di purtuges nu ta verifika kes prusesu fonetiku sima: asimilasãu, vokalizasãu, sonorizasãu, nazalasãu, etc. Du meste e mostra-s… Pur izenplu:
COTORNICE (lat.) > cadorniz/cotorniz (pt.) > katurnis, kadurnis, katrunis, koturnis (kriolu Kv)
E pusivel ki nu atxa otus nomi diferenti pa es pasu, kor kastanhu, ku arguns listra pretu di riba kabesa te txiga rabu, mas grandi ki un pinton lijeramenti, ki ta da boiu - diferenti di bua - FRRRRUUUU! rasteru di un kutelu pa kel otu i el ta poi obu na txon linpu, na un lugar mas ou menus sukundidu. Na na tenpu di azagua el ta sta na padjigal ta kanta diferenti di tudu pasu. Difisilmenti bu ta odja-l na txon ta anda, pamode basta el sinti txeru di argen ta txiga pertu pa el da boiu.
Ki mininu di kanpu ki nunka ka fazi inbapu (inbipu) pa pega katrunis? Katrunis na braza ta korta-m agu na boka…
Inbapu ta fazedu ku un pedra ki ten un fasi lizu i tres po. Pedra ta podu inklinadu sustentadu ku kes tres po pa ka kai. Kes tres po e un armadilhadu di forma trangular. na meiu di aria ki kel pedra ta kai, na txon ta fazedu un braku di tamanhu di um punhu fitxadu i dentu del ta podu orina txoku. Ago, e spera ki katurnis bai rabola no lugar fresku. El gosta, na ta rabola el ta toka na armadilha pedra ta kai bipu!
PS: Na ta froxa pedra tuma kudadu pa katrunis ka fuji o pior, minis runhu ta po koko es ta bafa pedra… Anton, pa bu ten serteza ma dja bu sona, primeru djobe rastu katrunis i di argen stranhu a volta di inbapu… si bu ka diskunfia bu pode panha mau!!! AhahaAAAAAA, ka bu linpa dedu na pedra!
Prekonseitu: ... E Badikosta!
"(...) Em suma, para se acabar com o preconceito, seja ele racial, social ou qualquer outro, é necessário que haja uma democratização da sociedade, que dê oportunidades “iguais” a todos, reconhecendo e respeitando suas diferenças. E mais: a palavra “preconceito” significa um “pré” conceito daquilo que ainda não se conhece a fundo. A partir do momento em que se estuda determinado assunto, que se aprende sobre ele, o que se deve adquirir é “respeito”, e não “discriminação”".
Fonti: Net.
UTOPIKU. Sertu. Komu du ka ta pode vive sen prekonseitu, au menus nu debe tuma konsiensia di es palavra PREKONSEITU, pa nu dexa di ignora-l na nos konportamentu diariu.
- Dixa di ser PREKOSEITOZU, omi!
- Dixa di ser PREKOSEITOZU, omi!
20.3.10
Rafodju: gargoleta...
"...gargoleta ta djobe undi sta un frol fresku pa el beja na el,
moska ta fareja undi sta.... pa el nbitxa na el."
Que seja, com um passado rastejante... mas os últimos dias vive-os voando e beijando...
19.3.10
IN MRVADAZ: E Txokota o e Txakota... Publisitariu...
Caro MRVADAZ,
Era pa N da nho parabes pa es "fotu publisitariu". - Bali!
Sobri es kumentariu di nho, leitura sta "nas entrelinhas". Kontudu, nho ten razãu na kuza ki nho skrebe... Argen debe poi travãu nes libertinaji linguistiku en nomi di alupec.
- Alupec e kulpadu di kuze? Kenha ki ka sabe, ka prende skrebe sugundu regras i norma prupostu pa ALUPEC… ki skrebe na otu Lingua!
Ideia ki sa ta ser pasadu (pa kenha?) e ma tudu algen ki ta skrebe purtuges e konpitenti na ta skrebe kriolu,istu e, ka meste bai skola pa prende skrebe LKv...
- Anton, tudu skritu ki parse ku “k” e ALUPEC?
N ta prubeta pa N divulga es fotu na Kauverdianu.blogspot.com… sosializa-l e nha obijetivu.
Anti di N diskise... N ta spera ma nho ta lere-m! Abrasu, Et.
Un son Un letra, ratxa du bai!?
Era pa N da nho parabes pa es "fotu publisitariu". - Bali!
Sobri es kumentariu di nho, leitura sta "nas entrelinhas". Kontudu, nho ten razãu na kuza ki nho skrebe... Argen debe poi travãu nes libertinaji linguistiku en nomi di alupec.
- Alupec e kulpadu di kuze? Kenha ki ka sabe, ka prende skrebe sugundu regras i norma prupostu pa ALUPEC… ki skrebe na otu Lingua!
Ideia ki sa ta ser pasadu (pa kenha?) e ma tudu algen ki ta skrebe purtuges e konpitenti na ta skrebe kriolu,istu e, ka meste bai skola pa prende skrebe LKv...
- Anton, tudu skritu ki parse ku “k” e ALUPEC?
N ta prubeta pa N divulga es fotu na Kauverdianu.blogspot.com… sosializa-l e nha obijetivu.
Anti di N diskise... N ta spera ma nho ta lere-m! Abrasu, Et.
18.3.10
Praia: Fradu Fra...
Praia: En Dizenvolvimentu
Praia: Monumentu di Filu...
Fotografia fetu a partir di Txada Santantoni...
PRAIA: Di Diogu Gomes te Orizonti
16.3.10
Praia: Nos Storia... Diogo Gomes
Praia: Nos Storia
Bila di San Filpi: Nos Storia
Bila di San Filipi: Nos Storia
15.3.10
14.3.10
skrebe na Lingua Kabuverdianu ...
... so ta faze sintidu si e pa tudu Kabuverdianu ler.
Ora, testu ki sta li di baxu sta skrebedu e pa leitor ler. Pur izenplu, un leitor di Djarfogu kumo ki el ta ler el? El debe ler el suma ki el ta ta papia? O el debe ler el suma ki sta skrebedu nes "ortografia funetiku"?
Leitor, sprimenta ler:
"(...) Nu ta fazi un trabadju asin_ nu ka ta faze-l dia interu pamodi e ka ta da pa trabadju dia interu_ ma nu ta manxi sedu_ dipos di kafe nu ten un orariu_ des i meia pa nu bai pa_ pa sentru di formasan _ nu ta trabadja_ _ sugunda_ kuarta i sesta e kustura_ tersa i kinta e sizal_ _ na kustura dja nu fazi txeu kuza_ _dja nu fazi bistidu_ kamiza di omi_ saia ku buluza_ bubu di mininu_ nu ta fazi_ dja nu prendi fazi kel bolsa antigu_ ki si kalhar mininus ka konxi el_ onti nu staba ta fazi sapatera_ dja nu prendi fazi_ tersa i kinta nu ta fazi tisilaji ki e sizal_ ki na kauverdi nu ta fla-l karapati_ nu ta fazi bolsa_ nu ta fazi muxila_ nu ta fazi sestu_ nu ta fazi_ sapatu_ nu sta ben prendi_ nu kre fazi tudu kuza ku el__ nu ten kes otu grupu ki ta trabadja na outu aria_ ki na kuarta ku sugunda_ ku sesta es ta fazi panu tera_ _ N ten nha subrinha propi el gosi es ta fazi so panu tera pa podi_ da mas rendimentu_ sa fazi panu tera_ sa fazi tisilaji_
Nu ta fazi_ nu ta trabadja ku padja midisinais_ nu ta trabadja ku pulgera_ ki ku pulgera kel pisoa ki ben da-nu formasãu_ el fla ma pulgera ta fazi sen trabadju_ mas nos_ kel sen trabadju inda nu ka konxi_ pamodi nu bai formasãu_ inda tudu kel li nu ka mostradu_ dinheru dja kaba_ _[…] (...)"
Leitor intende kuze ki sta skrebedu? Resposta so pode ser sin. Mas e klaru ki el ta rikonhesi tanbe ma kel testu li e "disgravasãu" di fala di "un santiagensi".
Un leitor ki ta fala i ta ler kriolu di Fogu ta da konta ma es testu ten un monti di palavra ki el ka ta fra ora ki el ta papia i naturalmenti ora ki el ta skrebe-l e ta ser di forma diferenti, sima kes palavra ki sta a negritu. Asin tanbe ta kontise ku kenha ki ta papia, le i skrebe otus variantis di kriolu.
Apezar di es entendimentu, Lingua Ofisial di Kabuverdi ten di ser a partida minimamenti normativizadu i kumesa ta ser enxinadu na Skola. Analfabetus, e klaru, es ta kontinua ta papia sima es kre i sima ki es ta prende na ses kumunidadi... Ago, Ortografia Ofisial di LKv ka pode ser totalmenti funetiku...
Ortografia di Lkv...
"...mes di marsu e mes di mudjer_ pur isu_ nu trazi oji vivensia di gentis_ vivensia di mudjeris di mundu rural _ si trabadju pa un vida mas dizafogadu __ dona Iracema modradora di Gouveia i ta trabadja na sidadi velha_ mas konkretamenti na sulada_ e ta fazi panu tera_ bunekus_ bolsa_ olius medisinais_ sabon di tera i di baboza_ mas nos prugrama da-l ves i vos _ kel ki mas el sabi_ _
Nu ta fazi un trabadju asin_ nu ka ta faze-l dia interu pamodi e ka ta da pa trabadju dia interu_ ma nu ta manxi sedu_ dipos di kafe nu ten un orariu_ des i meia pa nu bai pa_ pa sentru di formasan _ nu ta trabadja_ _ sugunda_ kuarta i sesta e kustura_ tersa i kinta e sizal_ _ na kustura dja nu fazi txeu kuza_ _dja nu fazi bistidu_ kamiza di omi_ saia ku buluza_ bubu di mininu_ nu ta fazi_ dja nu prendi fazi kel bolsa antigu_ ki si kalhar mininus ka konxi el_ onti nu staba ta fazi sapatera_ dja nu prendi fazi_ tersa i kinta nu ta fazi tisilaji ki e sizal_ ki na kauverdi nu ta fla-l karapati_ nu ta fazi bolsa_ nu ta fazi muxila_ nu ta fazi sestu_ nu ta fazi_ sapatu_ nu sta ben prendi_ nu kre fazi tudu kuza ku el__ nu ten kes otu grupu ki ta trabadja na outu aria_ ki na kuarta ku sugunda_ ku sesta es ta fazi panu tera_ _ N ten nha subrinha propi el gosi es ta fazi so panu tera pa podi_ da mas rendimentu_ sa fazi panu tera_ sa fazi tisilaji_
Nu ta fazi_ nu ta trabadja ku padja midisinais_ nu ta trabadja ku pulgera_ ki ku pulgera kel pisoa ki ben da-nu formasãu_ el fla ma pulgera ta fazi sem trabadju_ mas nos_ kel sen trabadju inda nu ka konxi_ pamodi nu bai formasu_ inda tudu kel li nu ka mostradu_ dinheru dja kaba_ _[…]
ma nos inda nu prendi so fazi bon tipu di sabon_ nu fazi azeti di purga_ ten kel kuada_ ki ta sai tanbe di pulgera_ nu ta fazi xanpo di pulgera_ nu ta fazi dos tipu di pomada di pulgera_ nu ta fazi pomada ki ta tra dor di rematismu_ nu ta fazi pomada tanbe ki ta tra_ pa stika_ pa_ pa musklu i pa transforma peli di midjor_ pa tra kes kuza branku_ pa tra kumixãu di korpu
[…] nu sabi faze-l ma inda nu ka faze-l pa nu poi na loja_ pamodi ka ten materia prima_ _na kabuverdi propi ki ka ten_ pamodi pa pomada_ pamodi pa pomada nu mesti_ nu mesti vazulina natural_ nu mesti sera di abelha ki na brazil e_ axu ki es ta da-l nomi di lanolina_ nu mesti kes kuzas_ nu ta mesti makina ki e pa fazi ku el _ _ ma mesmu asin_ si nu ka teni kel la_ sen makina nu ta fazi_ pamodi nu ten stadu ta fazi a mon_ pa xanpo nu ta fazi_ nu mesti tanbe bazi di xanpo ki e di brazil ki ta ben_ _ ma xanpo e so bazi ki nu sta mesti_ kel xanpo e anti kaspa e ta tra kel kumixãu branku di kabesa i di korpu tanbe.[…]
sta sabon di baboza sta sabon di tera_ _ ten dos tipu di sabon di tera_ sta un ki e mas forti_ ki e natural_ _ so di pulgera_ sta un ki e misturadu_ otru tipu_ otru tipu di sabon_ pamodi ki kel so di pulgera e pa lava ku el un bes pa simana_ _ si bu laba ku el diariamenti el ten tendensia di tra algen peli di korpu_ _ _
ma nos inda nu prendi so fazi bon tipu di sabon_ nu fazi azeti di purga_ ten kel kuada_ ki ta sai tanbe di pulgera_ nu ta fazi xanpo di pulgera_ nu ta fazi dos tipu di pomada di pulgera_ nu ta fazi pomada ki ta tra dor di rematismu_ nu ta fazi pomada tanbe ki ta tra_ pa stika_ pa_ pa musklu i pa transforma peli di midjor_ pa tra kes kuza branku_ pa tra kumixãu di korpu
[…] nu sabi faze-l ma inda nu ka faze-l pa nu poi na loja_ pamodi ka ten materia prima_ _na kabuverdi propi ki ka ten_ pamodi pa pomada_ pamodi pa pomada nu mesti_ nu mesti vazulina natural_ nu mesti sera di abelha ki na brazil e_ axu ki es ta da-l nomi di lanolina_ nu mesti kes kuzas_ nu ta mesti makina ki e pa fazi ku el _ _ ma mesmu asin_ si nu ka teni kel la_ sen makina nu ta fazi_ pamodi nu ten stadu ta fazi a mon_ pa xanpo nu ta fazi_ nu mesti tanbe bazi di xanpo ki e di brazil ki ta ben_ _ ma xanpo e so bazi ki nu sta mesti_ kel xanpo e anti kaspa e ta tra kel kumixãu branku di kabesa i di korpu tanbe.[…]
sta sabon di baboza sta sabon di tera_ _ ten dos tipu di sabon di tera_ sta un ki e mas forti_ ki e natural_ _ so di pulgera_ sta un ki e misturadu_ otru tipu_ otru tipu di sabon_ pamodi ki kel so di pulgera e pa lava ku el un bes pa simana_ _ si bu laba ku el diariamenti el ten tendensia di tra algen peli di korpu_ _ _
Kel sabon di tera e natural pa kuze ki el ta sirbi_ _ _
Ten txeu algen ki ta fla-nu_ _ N teni mininu ku monti sarna na kabesa_ N ta laba-l ku el pa el tra_ ma el e pa laba ku el un bes pa simana_ si bu laba ku el kontinuada e ta prejudika mas txeu_ agora_ kes misturadu bu podi laba ku el tudu dia i el ta tra_ _ _ i el ta po algen un peli suavi_ ta fika bunitu […]
sabon di pulgera e ka mutu bon pamodi e ka ta ten tudu tenpu_ ten tenpu ki pulgera ta falta _ _ _ sta sabon di baboza_ sabon di baboza tanbe ta torna peli mas nobu_ _ el ta tra peli mas velhu e ta tra mas nobu_ _ _ algen ta fika senpri korpu nobu_ _ _
sabon di pulgera e ka mutu bon pamodi e ka ta ten tudu tenpu_ ten tenpu ki pulgera ta falta _ _ _ sta sabon di baboza_ sabon di baboza tanbe ta torna peli mas nobu_ _ el ta tra peli mas velhu e ta tra mas nobu_ _ _ algen ta fika senpri korpu nobu_ _ _
Pulgera ku baboza nhos ta bai tra na undi_ _
Pulgera e pa bai kodji na txada_ pa ben ku el_ _ pa tra kel karepa_ dipos pa poi na panela_ pa tora_ pa ben tra kes kaska ki ben di pa dentu_ pa poi na pilon pa pila_ pa kunsa poi go na bidon pa kuzinha_ […] e ten txeu kansera pa fazi kel la_ e ten txeu kansera_ ma prontu_ ma komu e bon_ aian_ nu ta fazi kel la_ ma ate si nu ranjaba un fornu ki nho ta ranjaba pulgera na el_ pamodi el ta prejudika saudi_ el ta poi na panela_ el ta poi na txon pa poi monti lumi pa ta tora kel po _ kel tenperatura e na kosta di algen_ _ _ […] dentu di kel la ki du ta tra kel kuza_ ki nu ta fla-l uhhh_ kuada_ di kel kuada ki nu ta fazi xanpo di pulgera_ _ _
N nota tanbe ki nha sta fazi bolsas_ nhos ta fazi boneka_ e p anhos valoriza nos kultura kabuverdiana_ mudjer ku panu maradu_ kantu tenpu nhos ta ten ta fazi kel boneka la_ _
Kel boneka la e un_ e un trabadju ki ta parsi pikinoti_ ma e kansadu_ pamodi fazi boneka e pa poi na makina_ pa djobi maneras ki ta koze-l pa el ka diskozi mas un bes_ ora ki bu ka faze-l go_ dentu di kel boneka la_ el ta leba un monti panu_ si kalhar un buneku el ta leba un lensol dentu del_ pa intxi-l ben intxidu pa el pode fika di forma midjor_ enton ora ki e sta intxidu ten ki ta podu kel pe_ pa e poi sakedu_ agora nu ta po-l panu terá_ nu ta po-l buluza branku_ lensu branku_ saia branku_ pa podi mostra kel _ kel tradisãu_ kes kuzas antigu pa ka perdi_ nu ka kre pa perdi …"
Transcrisãu di parti di un entrevista " Prugrama HA MAR HA TERRA" di oji 14 di marsu di 2010.
13.3.10
Mi N ka Sta ardiga...
... pamo "Sol ma dja el sai, parma di mon ka ta tadja-l."
10.3.10
IILP: Inda Si Fosi Fradu Ki Fra...
A propozitu di kel noticia li sin: "Para o presidente da Assembleia Nacional cabo-verdiana, toda a estratégia de promoção e difusão da língua deve passar pelo IILP, sedeado em Cabo Verde, que, apesar "dos constrangimentos, tem feito um "trabalho notável (...)".
N ta spera ma ta kontinua ta ser validu: "perguntar não ofende", Sinhores!
N konsulta saite di IILP poku bes. N sa ta lenbra so di kuartu bes, motivus e obviu. Primeru bes foi kantu Dra. Ondina Ferreira era Prezienti, primeru vizita, sugundu bes kantu Doutor Manuel Brito-Semedo foi eleitu, terseru bes foi kantu Amélia Mingas tuma posi i oji foi pa motivu di kel pesa sitadu li di riba. Ka e ki na atual saiti di IILP ka ten nada ki ta interesa: N klika na tudu na tudu se korpu i ka ten NOBIDADI! Logu, N fika surprendidu ku es frazi sitadu i sobritudu ku es spresãu "(...) tem feito um trabalho notável". Undi Sta publikadu es trabadju notavel ki Prizidenti di ANCv sa ta referi apesar di "constrangimentos"?
Suma NET e rapidu, N faze un buska "Amelia Mingas" N atxa kes saiti li: Amélia Mingas bate com a porta, Amélia Mingas «desconsolada» com a falta de apoio ao IILP istu a 2-Nov-2007.; Amélia Mingas está farta de elefantes brancos istu a 22-Jul-2009; Amélia Mingas "cansada de sacrifícios" vai bater com a porta, istu a 23-jul-2009; CPLP não tem política para língua portuguesa istu a 10-03-2010, oji, purtantu.
Tanbe IILP sa ta (ten stadu ta) "ladradu" badikosta na Blogosfera Nasional i internasional, i e ka di oji... Dja N kansa. Si nhos kre sabe mas sobri IILP... Dja nhos ka(ba) sabe-l!
Ago, "FRADU FRA" na bon kriolu ka ta skrebedu!
Ago, "FRADU FRA" na bon kriolu ka ta skrebedu!
Nos Ministra di Ensinu Superior, Siensia i Kultura
Natural de Portugal e de nacionalidade Cabo-verdiana
Nascido a 04 de Agosto de 1957
Licenciada em Historia pela Faculdade de Letras da Universidade de Coimbra, Portugal, Mestrada em Literaturas e Culturas Africanas de Expressão Portuguesa - FCHS da Universidade Nova de Lisboa e Doutoranda em Ciências da Educação - Administração educacional
Desempenhou as seguintes funções:
Técnica Superior da Secretaria Geral do Ministério da Educação, na Divisão de Bolsas de Estudo e Cooperação
Delegada do Ministério da Educação na Ilha do Fogo
Directora do Liceu Ludjero Lima - Mindelo
Professora da Escola de Formação de Professores do Ensino Básico do Mindelo
Coordenadora do 2º Curso FEPROF ( Formação em Exercício dos Professores do Ensino Básico) da região de Barlavento
Responsável do Projecto - Sistema de Escolas Associadas da UNESCO na EFPEB do Mindelo
Consultora do Projecto Pró-Ensino (Fomento do Ensino Básico) da GTZ (Cooperação Alemã)
Coordenadora das Unidades Pedagógicas de Avaliação e Cooperação para o Desenvolvimento da Escola de Formação de Professores do Ensino Básico do Mindelo - Instituto Pedagógico de Cabo Verde
Directora do Gabinete da Ministra da Educação e Valorização dos Recursos Humanos (MEVRH)
Directora Geral do Gabinete de Estudos e Planeamento do_MEVRH
9.3.10
Nos Universidadi di Kabuverdi: Mas un Pizu... mas skada,
Purtuges: U Pasadu e u Prizenti (I)
8.3.10
Dia-Dia di Mudjer Kabuverdiana
Pa po banhera pa rabida bida,
Kabesa, so kabesa ki ta prende bida... pa ka kai na disgrasa.
7.3.10
... Skrita di Lingua Kabuverdianu...
Si ora ki nu ta skrebe na Lingua Kabuverdianu (kuandu ofisializadu) e pa tudu kabuverdianu alfabetizadu le, anton, nu debe ortografa arguns di kes vogal ki e mudu, pamodi e es ki ta sirbi pa rekonstitui silba na ora di forma palavras derivadu, pur izenplu, ki ta obedese prinsipius morfolojiku geral.
Pur izenplu, na skrita di Lkv si setadu *TITL(nomi) obrigatoriamenti ta setadu tanbe posivel formasãu di:
*tilar>titladu>intitla>titlaridadi>titlmetria>titlador>titlasãu>titlajen>titleru; etc. (…)
*tilar>titladu>intitla>titlaridadi>titlmetria>titlador>titlasãu>titlajen>titleru; etc. (…)
Sabedu ma na un varianti di kriolu un vugal pode ser mudu mas nakel otu e ka e. Si nu konkorda ku es fatu, enton, Norma di skrita di Lingua Kabuverdianu a "autorizar ofisialmenti" debe traze vugal mudu i dexa Leitor posibilidadi di pronunsia-l o nau na atu di leitura.
Ago, ninhun pruposta di skrita di Lingua Ofisial (LO) ta tem se bazi “preskrisãu” di manera ki kada un di ses falantis ta papia, mas ten di ser un pruposta ki ta splisita “regras” ki komunidadi di falantis ta utiliza di forma intuitivu. Pa otu ladu, pruposta di skrita di un LO ka ten intensãu di da konta tudu falar (prozodia) nen di tudu dialetu faladu dentu di se frontera.
Sendu sertu ki, individualmenti, kada falanti-skrebenti pode skrebe suma ki el ta papia, violandu “regras ofisiais”, mas fazendu isu, el ta ser lidu sobretudu pa se grupu di amigus i/ o admiradoris (…).
Alendu mas, LO ofisial pa se natureza i ses objetivu el tem di ser regradu pa normas i prinsipius geral ki sta na origem di kel Lingua partikular. El debe pirmiti un saber linguistiku konsienti i el debe pode ser studadu i ensinadu. Pa isu, el debe ten obrigatoriamenti un padrãu di skrita ofisial i nasional autorizadu pa sustenta unidadi linguistiku di Nasãu.
E konsensual ki Lingua ki papiadu na seiu di família e un prusesu “natural”, mas norma padrãu el e “artifisial” i e un prusesu di kodifikasãu kontinua. Dai ki karkel planifikasãu linguistiku e ten na fonti un Instituisãu Publiku ku kredibilidadi i rikonhesimentu Sientifiku, pa ta faze leis i regula uzu kuretu di Lingua Nasional Ofisial, i promove konsiensia linguistiku di kumunidadi di falantis, pelu menus a nivel Nasional.
Purtantu, kre pasa es imaginasãu fasilitu di ki kada falanti pode skrebe suma ki el ta papia (eskrita fonetiku-fonolojiku) e ka debe ser difendidu a nivel di Pulitika di Stadu i komu Prinsipiu Institucional, pamode e ka ten suporti Sientifiku. Si inda pur sima, e ka ta leba a ladu ninhun.
Mestedu, oji, e sosializasãu di un skrita di Lkv i ki falantis ta sinti na el un mas valia (…). i si nu lenbra sosializasãu ki kumesa ta ser fetu na kominikasãu sosial atraves di prugrama "le i skrebe língua kabuverdianu" era inaseitavel, talves pur isu me es kaba ku el. Pois, kel prugrama “le i skrebe…” tinha “ab initio” tendensia disfarsadamenti rejionalista: Mindelu ku Praia. Kuandu tudu nos sabe ma pruposta di skrita ofisial di karkel lingua faladu (agrafa?) ten di ser nesesariamenti funsional i di ser di kriadu supra tudu falares nasional, mas ki tudu falantis ta identifika ku el. Sen po en kauza es relasãu saudavel entri diversus falares nasional.
6.3.10
Konstrusãu spontaniu na Bela Vista di Praia, Ka ten vizãu..
5.3.10
Rabu e tras di Katxor: IN Café Margoso
N gosta... Politikus na Puder debe Ler kuza ki elite Apulitiku ta "dize-skreve". Sinãu... naturalmenti, rabu e tras di katxor!
Si nhos kre sabe mas nhos bai tuma un kafe margos li sin ki e INTEGRAL
5. "(...)O Ministro da Cultura saiu porque se mostrou incompetente para o cargo, para o que terá contribuído ter estado rodeado pelos mesmos de sempre que por lá andam a vegetar deste o tempo de canequinha."
4."(...) E sublinho o institucional, porque não há cabo-verdiano nenhum que não ame incondicionalmente a sua língua, seja qual for a sua posição relativamente a esta matéria. Não há heróis nem vilões nesta história. E penso que a dignidade passa sobretudo pela questão do ensino e de se criar as condições para que as crianças possam aprender a ler e a escrever na mesma língua primeira com que aprenderam a falar.(...)"
3 ."(...) assim como para a frase final do texto de Manuel Veiga que originou a presente declaração: "Fico por aqui, na certeza de que o debate vai prosseguir de forma serena, assumida, fundamentada, respeitadora, e melhor ainda, se for com a morabéza que tem caracterizado a tradicional idiossincrasia do nosso povo." Sinceramente, pela forma desastrosa como este processo tem sido conduzido, e pelo que se tem lido e ouvido um pouco por todo o lado, parece-me que já vai um bocado tarde. Por aqui ficamos à espera dos próximos capítulos."
4."(...) E sublinho o institucional, porque não há cabo-verdiano nenhum que não ame incondicionalmente a sua língua, seja qual for a sua posição relativamente a esta matéria. Não há heróis nem vilões nesta história. E penso que a dignidade passa sobretudo pela questão do ensino e de se criar as condições para que as crianças possam aprender a ler e a escrever na mesma língua primeira com que aprenderam a falar.(...)"
3 ."(...) assim como para a frase final do texto de Manuel Veiga que originou a presente declaração: "Fico por aqui, na certeza de que o debate vai prosseguir de forma serena, assumida, fundamentada, respeitadora, e melhor ainda, se for com a morabéza que tem caracterizado a tradicional idiossincrasia do nosso povo." Sinceramente, pela forma desastrosa como este processo tem sido conduzido, e pelo que se tem lido e ouvido um pouco por todo o lado, parece-me que já vai um bocado tarde. Por aqui ficamos à espera dos próximos capítulos."
2. " (...) Dado importante: o Ministro da Cultura, o maior defensor deste processo de oficialização, não esteve presente por motivos de agenda, facto que foi, naturalmente, criticado pela oposição. De resto, os argumentos esgrimidos primaram pela superficialidade e pela rivalidade partidária
1."(...) A primeira grande medida seria, na minha opinião, a fundação, com carácter de urgência, de um INSTITUTO DE LINGUA CABOVERDIANA, que ficaria responsável pela recolha de toda a informação e estudos já existentes sobre a matéria, mas principalmente que pudesse ser elo e motor para um debate intenso, aberto e pedagógico, envolvendo todos e não apenas alguns, que esclarecesse e não dividisse, que recolhesse subsídios e não se fechasse numa ortodoxia redutora, que preparasse, enfim, o país para que finalmente se dê a dignidade devida a uma língua primeira como é a língua cabo-verdiana, património de todos."
Si nhos kre sabe mas nhos bai tuma un kafe margos li sin ki e INTEGRAL
Acha que Português é a nossa Língua Formal... So grandeza!
A prupozitu, ka interesa… algen fra-m “sabe, o Português é a nossa língua formal, na Cabo Verde…”. Eu perguntei-lhe: O que é que significa língua formal? El tuntunhi, el muda-m di konbersu i el ka risponde-m.
Di akordu ku obras di referensia, nu ten, di akordu ku situasãu sosial di fala, lingua informal i nu ten lingua formal. Si na kel primeru e utilizadu na seiu di familia i di amigus o di kulegas di trabadju, linguagi undi e pusivel utilizasãu di kalãu i jiria. Na sugundu, linguaji ten di ser kuidadu pamodi e dirijidu pa superior ierarkiku o pa un publiku mas alargadu sima nun konferensia, nun kulokiu, sala di aula o di reunion di trabadju, na radiu, na tilivizãu, etc.
Sabedu ma Lingua Kabuverdianu, asin komu na tudu lingua ki ta papiadu na mundu, tanbe ten markas di formalidadi e di informalidadi. So ki arguns kabuverdianus ka ten konsiensia splisitu di ki tanbe ta izisti na se Lingua situasãu formal i informal di uzu di Lingua ki es ta papia. Pur isu me nu ten frazi sima 1. i 2. I "ningen" ka ten otoridadi pa kurigi-l.
Di fatu, ka sta na ninhun Gramatika normativu-preskritivu di Lingua Kabuverdianu regras di (in)formalidadi ki ta enxina-nu na ki ora ki nu debe utiliza (in)formalidadi na komunikasãu di akordu ku nos interlokutor. Logu, komu falanti nu pode utiliza ku karkel otu di forma indiskriminadu linguaji formal o informal. Inda ka ten otoridadi rekonhisidu sosialmenti pa inpo-nu Regra di uzu linguistiku, aseitavel.
Pa un “falanti brutu” ka ta izisti frontera entri linguaji formal/informal… e ratxa du bai! E sin ki e sabi, klaru! "Não e ki kriolu ka ten gramatika!?" Es regras pratiku ki ta regula komunikasãu na kumunidadi di falantis. Ka ten!? Ten.
Mas komu ta pensadu ma "kriolu ka ten Gramatika", nu ta verifika na nos dia-a-dia ki falantis di LKv, oji, ka sta ten ninhun kuidadu spesial na konbersa ku pesoas konxedu nen ku pisoas ki es ka konxe. Pur isu oji nu ta seta komu normalisimu frazi suma:
1. “ Abo prufesor nu staba ta spera-bu pa bu bem da-nu aula desdi seti i meia…bu ka ben pamodi?” en ves di “Anho prufesor du staba ta spera nho pa nho ben da-nu aula desdi seti i meia… nho ka ben pamode”
2. "E Kuze ki bu kre?" Istu nun atendimentu nun repartisãu publiku, en ves di “sin, kuze ki nho kre? (ah, sta na moda gosi “kuze ki sinhor kre? Mas dispôs dês primeru purgunta e natural “bo” i “bu” pa da restanti informasãu… dja nhos bira kulega! E.?).
Mas ora ki du ta fla "Português é a nossa Língua Formal" Nu debe risponde: Na unde i kenha ki ta papia purtuges (in)formal li na Kabuverdi? Mas, papia Purtuges ku kenha?
- "Manias di grandeza, e!… Anton, El ta papia-m na purtuges, N ta da-l so na kriolu, pa N mostra-l!"... N kaba-l ku se xou...
Subscrever: Mensagens (Atom)


text:
Odair Monteiro konxedu pa Vany, de 24 anu, sta voltaba pa França, undi ki é ta vivi, dipos de passa féria na Cabo Verde. Es jovem ki era deficienti e ki ta staba num carrinho de roda, tinha pedido um autorizason pa é pode faze es viagem.
Onti dia 3 de Setembro, avion de TAP ki Odair sta viajaba nel, sai de Lisboa kantu staba 08h12 de parmanhan em direson a Paris, mas na meio de caminho avion tevi ki faze um desvio de emergência pa aeroporto ki staba mas próximu, pamodi Odair Monteiro tevi um paragem respiratório durante voo.
Aleida Monteiro ki é irma de Odair, staba tambe na viaja djuntu ku si irmon, é fla DYPK ma Odair ta usaba um aparelho ki ta djudaba el respira oras ké ta xinti mal, e ma é utilisa es aparelho duranti viagem de Cabo Verde pa Portugal e ma si irmon staba dretu.
Na Portugal es troca de avion rápido, es panha avion de TAP pa bai Paris. Mas durante voo, aparelho ki Odair ta usa pa respira fica sem carga e dentru de avion ka tinha nada pa carregaba kel aparelho. Devido es situason, Odair bira ta xinti mal e é tevi problema respiratório. Ainda é foi assistido durante voo pa um médico ki staba a bordo.
Segundo jornal portugues, Correio da Manha divulga, dentru des avion de TAP ka tinha meios suficiente pa socorri es jovem. Avion ka tinha um desfibrilhador ki era preciso pa salva vítima.
Dadu alerta, avion desviado pa aeroporto de Espanha ku intenson de leba es jovem pa ser sokorredu ku urgência, mas Odair ka konsigui resisti e antes de txiga Espanha, dje staba morto.
Avion xinta na aeroporto de Barajas, na Madrid, Espanha, staba 9h45 (horário espanhol). Lá cumprido ku procedimentos sima ta kostuma fazedu na casos sima keli, e kes outru passageiros sigui pa Paris kantu staba 14 hora de tarde.
Aleida Monteiro staba presente na momento ki si irmon passa mal, nu perguntal si é ta confirma ma na avion ka tinha meios pa salva si irmon. Aleida fla ma sim, ma sta faltaba meios de socorro, mas ma médico ki staba presente na voo faze tudu pa tenta salva si irmon.


text:
terça-feira, 28 de fevereiro de 2012
DÉS RAZON PA STUDA KRIOLU
1. Pamodi é nos Língua Matérnu
· É língua ki nu komunika ku el, na bariga di nos mai.
· É língua ki nu prende fla purmeru son na el: MA...MÁ; PA...PÁ.
· É língua ki sirbi-nu pa komesa ta organiza realidadi y ta da-l nómi: midju, txon, txuba, kasa, kasamentu, sabura, djuntamô.
· É língua ki sirbi-nu pa komesa ta organiza pensamentu y distingi un ideia di otu ideia: déntu d’agu ta da rabénta, déntu sol ka ta murutxa; ta ndêria, ka ta kai; si bu rinka N ta finka; si bu pupa, N ta djata; ken ki ka obi, ta odja.
· É língua ki nu komesa ta fla palavra KRETXEU y na el nu diskubri kus’é k’é morabéza.
· É língua ki nu prende pâpia, sen sforsu, spontaneamenti, livrimenti.
· É língua ki da nos Povu nómi: kabuverdianu; ki da nos Téra nómi: KABUVERDI.
· É língua ki nu ninadu na el, ki nu mamá na el, ki na el nu prende brinka, nu prende komunika, nu prende trabadja, nu prende konkista, nu prende finka tornu, badja mórna ku funaná.
· Si nu ka studa-l, nu ka ta ama-l, si nu ka ama-l, nu ka ta ruspeta nos kabésa, nu ka ta ama nos mai ki foi nos purmeru méstri y interlokutor.
· Kel-lié purmeru razon pamodi nu debe studa kriolu.
2. Pamodi é Língua di nos Identidadi:
· Kriolu é sima batuku:«nu nase nu atxa-l,/ nu ta móre, nu ta dexa-l; / El é lonji sima Séu, /é fundu sima mar, /é rixu sima rótxa: /é uzul téra, sábi nos gentis».
· É língua di nos kultura tradisional, y grandi parti di nos kultura modérnu, sta moldadu na el.
· Na tradison oral; na stória di bóka noti; na mórna ku koladera; funaná ku kola S.Jon; na landú ku talaia-baxu; na tabanka, batuku ku finason; na kantigas di trabadju y na trabadjus di azágua; na artizanatu y na prátikas relijiozu; na txeu nobégu pa da raspósta pa nisisidadis umanu, kriolu é veíkulu y é supórti di grandi parti di nos mundivivénsia.
· Nu pode fla ma el é koluna vertebral di nos kultura y é instrumentu privilejiadu di komunikason na Kabuverdi.
· Nos kotidianu é kriolu. Skritor brazileru, Jorge Amado, fla, y el ten razon, ma «na Kabuverdi, vida ta vivedu na kriolu»: na família, na merkadu, na trabadju, na divirtimentu, na kriatividadi kultural, na fla injúria y dizaforu, ô anton na koba algen, na konkista mininu fémia, na kanpanhas ileitoral, ti mesmu na Parlamentu, komunikason sosial, na igrejas, kriolu ta reina.
· Ningen, oxi, ka ta duvida ma nos vida sta formatadu na nos kriolu, mas ningen ka ta duvida tanbe ma na skóla, na skrita y na situasons formal di komunikason, presénsa di kriolu é fraku, di mesmu manera ki presénsa di purtugês na nos kotidianu informal é, tanbe, fraku.
· Y si nu adimiti ma grandi parti di nos identidadi sta formatadu na kriolu, é un dizintilijénsia grandi ka studa es língua-li
· Studa kriolu, pa raforsa y kualifika nos bilingismu, é ka sô un dever, é un nisisidadi anbiental.
3. Pamodi é Língua di nos Nason Global:
· Kabuverdi é mutu más ki «dés granzinhu di Téra». El é un Nason Global ta «rola na mapa di mundu».
· Na es dés ilha, «dés speransa y dés sertéza», nu prende símia kultura y kodje nos identidadi.
· Na mapa mundi, nu prende símia fraternidadi y kodje solidariedadi: di pãu, sifrãu y funéma[1].
· Na Fransa, nos é kriolu, mas tanbe nu ta pâpia fransês, y nos umanismu é franko-kriolu.
· Na Portugal, nos é kriolu, mas tanbe nu ta pâpia purtugês, y nos umanismu é luzo-kriolu.
· Na Senegal, nos é kriolu, mas tanbe nu ta pâpia wolof, y nos umanismu é senegalo-kriolu.
· Na Olanda nos é kriolu, mas tanbe nu ta pâpia olandês, y nos umanismu é kriolo-neerlandês.
· Na Mérka nos é kriolu, mas tanbe nu ta pâpia inglês, y nos umanismu é merkano-kriolu.
· Na Angola, na Mosanbiki, na S.Tumé, na Giné-Bisau, nos é kriolu, mas tanbe nu ta pâpia purtugês, y nos umanismu é afro-kriolu.
· Na Dinamaarka nos é kriolu, mas tanbe nu ta pâpia dinamarkês, y nos umanismu é dano-kriolu.
· Na Brazil nos é kriolu, mas tanbe nu ta pâpia brazileru, y nos umanismu é kriolo-brazileru.
· Na Kabuverdi nu ta vive na kriolu, mas tanbe nu ta konvive ku purtugês, y nos umanismu é kabuverdianu, un kabuverdianu sen fronteiras di umanismu.
· Si nu rapara dretu, na mapa mundi y na Nason Global, kriolu é sima sangi na korpu umanu, e ta alimenta tudu sélula di Nason, y é, omesmu ténpu, elementu di unidadi y di singularidadi di es mesmu Nason.
· Na mundu, nos é kabuverdianu, nu ta komunika na kriolu y na línguas di globalizason, nos umanismu é formatadu pa un «pensar global y un ajir lokal», undi marka di Kabuverdi ta sta karapatidu na tudu gramátika y sintasi di nos vivénsia.
· Y, si «dja ka ta disdja», studa y valoriza kriolu ten ki ser un dizígniu nasional. Un inperativu di Nason Global. Ka ten tadju. É pa ka ten própi!
4. É un Ezijénsia pa Konstruson di un Real Bilingismu:
· Konstituison di Repúblika ta ordena konstruson di un real paridadi entri kriolu y purtugês.
· Es paridadi ka ta ser posível sen promoson di studu y di valorizason di nos língua matérnu.
· Si nu meste studa purtugês ku rigor pa el kontínua ta ser língua di situasons formal y, kada bês más, di situason informal; nu meste studa kriolu tanbe, ku rigor, pa konsolida spasu di komunikason informal y dizenvolve spasu di komunikason formal.
· É ku studu di es tudu dôs ki ta fika ben delimitadu jeografia di kada un di es y, di es manera, ta ser posível evita interferénsias linguístiku sima : «kriolu ta da nómi a nos povu» en vês di uza forma korétu ki é : «kriolu ta da nos povu nómi». Y kel-li pamodi, si purtugês pode uza konplementu dirétu antis di indirétu (o crioulo dá nome ao nosso povo) y visi-vérsa ( o crioulo dá ao nosso povo o nome), na kriolu, unidadi ki na strutura di purtugês ten statutu di indirétu ta ben purmeru y unidadi ki ten statutu di dirétu ta ben dipôs ( Pt : KD+KI; KKV: KI+KD) .
· Di otu manera, nu ka ta pode evita diskriolizason di nos língua y kriolizason di purtugês.
· Na Kabuverdi nu meste studa kriolu. Si na diáspora, na várius Universidais stranjeru, kriolu ta ensinadu y ta studadu, pamodi ki na Kabuverdi ten inda tantu tuntunhimentu: Dja na anus di 1930, Pedro Cardoso ta flaba: «Todos aprendemos a língua estrangeira tendo por instrumento a língua materna; saibam os professores de instrução primária servir-se do crioulo como veículo para mais rápido e profícuo ensino das matérias do programa a cumpirir, principalmente do português».
· Y más pa frenti, promutor di revista Manduco ta kontinua: « Em toda a parte, estudam-se e cultivam-se os dialectos regionais; só em Cabo Verde é que aparecem uns ilustres pedagogos a denunciar o Crioulo como trambolho, e se a mais não se atrevem é porque se podem levantar as pedras das calçadas».
Na es mésmu linha di Pedru Cardoso, nu ta gostaba di sita stratu di un e-mail di un studióza stranjeru ki dizabafa ku nos: « a língua caboverdiana está hoje em dia muito bem estudada lá fora; é objecto de estudo nas melhores universidades, é tema de conferências de linguístas de renome (especialmente a variante de Santiago); as mais reconhecidas editoras publicam livros sobre a LCV na Europa e nos Estados Unidos; factos que constituem mais uma razão para que os caboverdianos melhorem o conhecimento científico da sua própria língua e lhe dêem o devido reconhecimento, libertando-se dos medos e mitos coloniais. Já tive em minha casa estudantes vindos de Japão e de Eslováquia a fazer o trabalho de campo sobre o marcador do progressivo ou sobre o processo de alternância de códigos. Fico sempre abismada quando os meus amigos caboverdianos me tentam convencer que ‘ o crioulo não tem nem gramática nem estrutura’! (Dra. Dominika Swollkien).
5. E Ta Potensializa Multilingismu
· Língua matérnu é un mudelu di referénsia na prendizajen di kualker otu língua nãu matérnu.
· Y kel-li pamodi é na el ki nu prende, sen sforsu y spontaneamenti, da realidadi un nómi, organiza pensamentu y kumunika ku spontaniedadi y propriedadi.
· Y si língua matérnu é midjór modelu na prendizájen di kualker otu língua, ta bira un inperativu studa-l y valoriza-l, si nu krê dizenvolve nos kapasidadi di multilingismu.
6 . E Ta Fasilita Majistériu di Kualker Disiplina:
· Un profesor ta trabalha ku língua y ku linguájen, na transmison di konhisimentu.
· Y si língua matérnu é spasu undi propriedadi di linguájen ta atinji densidadi más grandi y más apropriadu,
· Un profesor é más profesor y é más pedagogu óki e ta dumina língua matérnu di si alunus.
· Kel-li pamodi el ta enkontra «le mot juste», palavra y spreson adekuadu pa pasa un mensájen, pa traduzi un konseitu y pa diskubri un sentidu, óki alunu é ka kapás di diskodifikason na língua ki konhisimentu é veikuladu na el.
· Kel-li, inda, pamodi dianti di un eru kauzadu pa interferénsia di língua matérnu, profesor ta konsigi leba alunu konprende razon di eru y, sobritudu, stratéjia pa evita kel mesmu eru na futuru.
· Un profesor ki ka konxe língua matérnu di si alunus, el pode ser un posu di sabedoria, mas difisil ô raramenti el ta konsigi ser un bon pedagogu.
· Anton, studu di língua matérnu, pa alén di ser un inperativu identitáriu y di Nason Global, é un bon kaminhu pa un pedagojia efisienti y di kualidadi.
7. Pamodi e ta Promove Kriatividadi:
· Óki nu ta pâpia un língua ku spontaneidadi, ku propriedadi y ku siguransa, nu ta sta midjór abilitadu pa kodifika y diskodifika realidadi.
· Y fasilidadi di kodifika y diskodifika é un elementu fundamental na promoson, komunikason y na konsumu di arti.
· Un arti spontániu pode ser spreson di «bélu», mas óki el é kultivadu, es spreson ta potensializa y ta ilumina es mesmu spreson di bélu.
· Pa kel-la, studu di língua matérnu ka un kondison sine qua non, mas, seguramenti, é un kaminhu propisiador, fasilitador.
8. Pamodi e ta Omenta Konhisimentu Sientífiku:
· Pa mesmu razon ki ensinu di língua matérnu ta omenta kriatividadi, pa es mesmu razon tanbe el ta promove konhisimentu sientífiku.
· Konhisimntu é frutu di investigason, di organizason y sistematizason di dadus, pa demonstrason y fundamentason di ipótizis.
· Si óki nu ta dumina un língua stranjeru, kaminhus di konhisimentu ta nkurta, óki nu ta dumina nos língua matérnu, kaminhu ta bira non sô más kurtu, mas tanbe más faxi y más sábi di anda.
· Kel-li é más un razon pamodi studu di língua matérnu é un tranpolin pa nu txiga na konhisimentu ku ménus sforsu y ku más dosura.
9. Pamodi e ta Fasilita Padronizason, na Kontestu di Variantis Rejionais:
· Situason linguístiku na Kabuverdi é un arku íris ku tudu kor di arku-da-bedja.
· Signifikativu inda é amor di kada ilha pa si própi spreson linguístiku.
· Entritantu, si kada varianti debe ser enkorajadu na nível rejional, na nível nasional nu ten nisisidadi di un spreson di unidadi, rezultanti di un padronizason ki ta abisorve rikézas y partikularidadis spresivu y signifikativu di tudu varianti.
· Es spreson di unidadadi, ô kriolu padronizadu, ta razulta di mobilidadi sosial, di kriatividadi kultural, di papel di komunikason sosial, di invistigason linguístiku y, sobritudu, di masifikason di ensinu di kriolu.
· Na Kabuverdi, y na Barlaventu, varianti di S.Visenti é razultadu di un padronizason ku partisipason, sobritudu, di variantis di Santanton, S.Nikolau y Boavista, na bera di Portu Grandi ki, na final di séklu XIX, éra un spési di eldoradu kabuverdianu.
· Na atualidadi, situason ekonómiku di Sal y di Boavista, y situason sosial, ekonómiku y pulítiku di Santiagu, sa ta kria novus laboratórius di padronizason.
· É fundamental un konhisimentu profundu di nos língua y di si variantis pa un influensiason pozitivu y adekuadu di es padronizason.
· Mestradu en Kriolístika y Língua Kabuverdianu é un kaminhu y un kontributu pa valorizason di nos língua y pa potensializason di un padronizason inkluzivu, pertinenti y partisipativu.
10. Pamodi é un Ezijénsia di Dizenvolvimentu Armoniozu y Ekilibradu
· Si Kriolu é nos língua matérnu y língua di nos identidadi, y di nos Nason Global;
· Si kriolu ta potensializa bilingismu y multilingismu;
· Si kriolu, komu língua matérnu, ta fasilita majistériu di kualker disiplina, ta promove kriatividadi y ta omenta konhisimentu sientífiku,
· Anton, é pamodi studu di kriolu é un ezijénsia di dizenvolvimentu armoniozu y ekilibradu na nos Téra.
· Ka nu disperdisa es oportunidadi kriadu pa UNICV;
· Nu inskreve na kursu, nu studa, nu investiga, pamodi é un nisisidaddi di dizenvolvimentu y é un dever di kada sidadãu partisipa na es dizenvolvimentu.
II
Enkuadramentu Jurídiko-Konstitusional di Afirmason y Valorizason di Língua Kabuverdianu
Es Mestradu ta enkuadra na linha di pulítika linguístiku di País, spedjadu na alguns dispozitivu jurídiko-konstitusional, sima:
· Artigu 7º di Konstituison di Repúblika, alínea i, ki ta fla m’é tarefa di Stadu «Preservar, valorizar e promover a língua materna e a cultura cabo-verdianas»;
· Artigu 79º Konstituison, pontu 4, alínea f, ki ta fla: «Para garantir o direito à cultura, incumbe especialmente ao Estado: .... Promover a defesa, a valorização e o desenvolvimento da língua materna cabo-verdiana e incentivar o seu uso na comunicação escrita»;
· Rezoluson nº8/98, ki ta fla: «...progressivamente o crioulo caboverdiano será valorizado como língua de ensino»;
· Dekrétu-Lei nº67/98 ki na Preánbulau ta fla: « ... Sendo o crioulo a língua do quotidiano em Cabo Verde e elemento essencial da identidade nacional, o desenvolvimento harmonioso do País passa necessariamente pelo desenvolvimento e valorização da língua materna»;
· Artigu nº9 di Konstituison ki ta ditermina na pontu 2 : « O Estado promove as condições para a oficialização da língua nacional cabo-verdiana, em paridade com a língua portuguesa»; y na pontu 3: «Todos os cidadãos nacionais têm o dever de conhecer as línguas oficiais e o direito de usá-las»;
· Rezoluson nº48/2005 ki ta aprova stratéjia pa afirmason y valorizason di língua kabuverdianu y ki ta ditermina: «As instituições de ensino superior públicas e as escolas públicas de formação de professores devem incluir a disciplina de língua caboverdiana, de forma autónoma e ensinada como matéria».
· Dekrétu Lejislativu nº2/2010, di 7 di Maiu, sobri Bazis di Sistéma Edukativu y ki ta fla: « ... O sistema educativo deve valorizar a língua materna, como manifestação privilegiada da cultura».
Dianti di tudu es ditirminason di trasus inportantti di pulítika linguístiku, UNICV ten tudu lejitimidadi, mas tanbe el ten dever di kontribui pa materializason di es pulítika linguístiku.
III
Más Valia di Mestradu di KLKVi K
Na Idukason:
E ta kontribui pa intiriorizason di normas y di funsionamentu di nos língua; e ta fasilita majistériu; e ta minimiza diskriolizason y e ta potensializa konstruson di un real bilingismu; e ta omenta performansi di aprendizájen; e ta posibilita interkánbiu ku otus Universidadi y ku otus sentru di investigason.
Na Kultura:N
E ta dizenvolve kriatividadi y e ta dinamiza vida kultural; e ta alimenta nos identidadi y e ta okisijena nos singularidadi; e ta raforsa unidadi di nason global; e ta kontribui pa un midjor prezervason y valorizason di nos tradisons, di nos memória y di nos stória.
Na Investigason:
E ta permite konxe midjór nos realidadi linguístiku y dumínius di Kriolístika; e ta aprosima-nu di komunidadi akadémiku nasional y internasional; e ta permitinu pâpia ku konhisimentu sientífiku y nãu ku inkultura di axismu (N ta atxa ma ...., mas fundamentu N ka ten ô N ka sabe.
Na Dizenvolvimentu:
Si es Mestradu ta fasilita majistériu, ta potensializa konhisimentu, ta omenta investigason, ta okisijena identidadi y idiosinkrasia; si e ta promove y ta dinamiza kultura, nton, el é un fator katalizador di nos dizenvolvimentu.
Sertamenti, ta ben txiga un dia ki konhisimentu di kriolu ta bira, sima na Kurasau: un más valia pa enpregu, pa konkursu di profesoris, pa ditirminason di kualidadi di governason y, inda, pa ditermina grau di ruspetu pa direitus umanu.
Alguns é kapás di atxa ma é un utopia. Mas, sima algen dja fla, tudu realidadi anbisiozu ta komesa ku un vizon, y txeu bês k un utupia.
Nu ka ta duvida ma déntu di poku ténpu, ken ki ten konhisimentu di língua matérnu, na Kabuverdi, ta ser profesor ku más grau di polivalénsia, ta atxa enpregu ku más fasilidadi, ta partisipa na vida sosial, kultural y ekonómiku di país ku más susésu.
Es é un vizon stratéjiku. Pa ken ki krê obi, é un konsedju. Pa ken ki ka krê obi, é un konbérsu. Mas, na es últimu kazu, sima puéta Ovídio Martins fla: « não nos venham dizer depois/ que não vos avisámos», ô entãu, ma informason ka dadu y ma kondisons ka kriadu.
Parabéns UNICV pa kriason di Mestradu en Kriolístika y Língua Kabuverdianu. El é un prenda, pa okazion di 550 Anus di nos Stória, 35 di Indipendênsia y purmeru aniversáriu di Sidadi Vélha – Patrimóniu di Umanidadi, un di kes rekonhisimentu internasional más grandi di nos KRIOLIDADI.
27 di Otubru di 2010
Manuel Veiga
segunda-feira, 27 de fevereiro de 2012
Metáfora di Midju, Mar y Mórna na[1]
Konstruson di Itentidade Nasional
Por Manuel Veiga, Abril de 2008
Kabuverdi é un Nason Kriolu. Na mundu, nos é purmeru Nason totalmenti krioulu na si orijen, na si formason, na si afirmason, na si projeson.
Nu nase, nu kria, nu dizenvolve y nu sa ta dizenvolve na kruzamentu di sangi y di kulturas.
Oxi, através di emigrason y di mobilidadi sosio-kultural, kruzamentu di sangi y di kultura kontinua vivu, dinámiku y multilateral.
Pa nu sprimi es identidadi, através di un metáfora, nu ta fla ma nos povu ten identidadi di três M:
· M di Midju
· M di Mar
· M di Mórna
Midju ta signifika fekundidadi di téra, mas tanbe e ta signifika luta pa transforma téra; sufrimentu óki txuba dura ku ben; alegria óki kanpus kubri di verdi; festa bédju, ku midju na pilon, farinha na bindi, katxupa na mésa, batuku na tereru, grógu na garafa, noiva na séntu, fogeti na ar, badju finkadu na son di funaná, di talaia-baxu ô di kola-san-jon, óki fodjada ten kor di speransa y kodjéta é prénda di azágua fadjadu.
Midju é nos metáfora di luta, di razisténsia, di transformason di anbienti, di kriatividadi anbiental, di tenasidadi dianti di diversidadi, di relason ku txon, ku imajináriu anbiental, mas tanbe ku transendenti selestial. Na verdadi, si txon é prénda di ómi, txuba é prénda di séu, Midju é fidju di atu di amor di txon ku txuba.
Puéta Ovídio Martins fla: «as cabras ensinaram-nos a comer pedras». Y kel-la pamodi, ku rezisténsia di Midju, nos é kapás di transforma pedra y rótxa di nos téra na farinha di kuskús, na kaminhu di anda, na skóla di prende, na kanpu di kultiva, na ofisina di kria mundu, di tranforma mundu, di muda mundu.
Tudu kel-li pa fla ma Midju é un metáfora fórti di nos identidadi: metáfora di sufrimentu, di trabadju, di razisténsia, di rakriason di un nobu ekolojia, di un nobu antropolojia. Nu pode txomaba-el metáfora di Agu. Agu é alma di midju y di txon. Na prosésu di nos stória, prukura di agu y di midju é un spésia di epopeia. Ti inda nu sa ta prokura más agu y más midju pa fortifika nos antropolojia, pa alimenta nos kosmolojia, pa diversifika nos ekologia, pa enrikisimentu di nos identidadi.
Pur kauza di agu ku midju, nu finka pé na txon di masa-pé pa nu transforma-l, mas tanbe nu parti pa téra lonji, pa bai buska más agu y más midju, más alimentu pa korpu, mas tanbe pa spritu. Oxi, spiga di midju tene más gran y póti d´agu tene más agu. Pur isu, stadu di saúdi di Nason tanbe sta kada bês más saudável.
Tudu es linguájen é figuradu, é metafóriku, mas diskodifikason ka difisil. Modis k´é, si algun mensájen ka pasa, N sta sépri prontu pa splika, téra-téra, azágua-azágua.
Di metáfora di Midju, nu ta pasa pa metáfora di Mar. Si midju ku agu ta liga-nu ku txon di nos téra y ku séu di nos Arkipélagu, Mar ta liga-nu ku mundu. Mar é kaminhu lonji, é kaminhu di sodadi, el foi simitériu di txeu skravu, di txeu naviu negreru, di txeu barku di emigranti na buska di un vida midjór, na buska di más midju, di más agu, mas tanbe di más lus, pa brilha di fundu-l rubera ti riba la na txada ô na kutélu.
Mar foi kaminhu di dizusperu, mas tanbe el foi kaminhu ki liga-nu ku mundu. El é fonti di disgrasa, mas tanbe ponti di ligason; el é prizon, mas tanbe é liberdadi; el é difikuldadi, mas tanbe é posibilidadi; el é un forsa real mas tanbe é un inerjia virtual. Na nos stória, na nos antropolojia, Nórti ku Sul djunta, barafusta ku kampanheru, lanbuxa na kunpanheru, karapati ku kumpanheru y es kria un nobu mundu ki ka nin sô Nórti, nin sô Sul. É Nórti ku Sul transadu y inbutidu na kumpanheru. Di es lapidura, di es karapatidura, nase un antropolojia nobu, un kriolidadi ki ta partikulariza-nu, ki ta identifika-nu.
Si Mar, txeu bês foga nos ânsia, texeu otu bês tanbe e sirbi-nu di kaminhu pa nu aprosima di más midju, di más agu, di más lus. Nu pode fla sen risku di era ma Mar foi kaminhu di dór, mas tanbe el foi ponti ki leba Kabuverdi pa mundu y ki traze mundu pa Kabuverdi.
Na arkitetura di nos identidadi, Mar ten un lugar di distaki, el ten kunplisidadi di sangi, di midju y di lus ki nu traze di mundu pa Kabuverdi y ki nu leba di Kabuverdi pa mundu.
Si nos kriolidadi é un kasa di pórta abértu undi mundu ta entra pa fika y di undi Kabuverdi ta parti pa un dia el regresa, Mar foi kaminhu di dór, di xigada, di partida, di regrésu, di sonhus bafadu y fogadu, di sonhus akalentadu y realizadu.
Oxi, kaminhu di barku bira kaminhu di avion, kaminhu di teknolojias di informason y komunikason, kaminhu di enkontru di krioulus ô di kriolas ku sangi y ku umanismu na tudu parti di mundu undi diáspora kabuverdianu ta luta, ta trabadja y ta sforsa pa engrandisimentu di nos antroplojia, pa afirmason y valorizason di nos txon, di nos stória, di nos identidadi.
Mar di dór bira y sa ta bira Mar di amor.
Ónti mestisus nase na txon di Kabuverdi di kruzamentu di branku ku negru, na situason di skravatura ô di dominason kolonial. Oxi, mestisus kontinua ta nase di kruzamentu di sangi y di kulturas, di kruzamentu di rikéza di umanismu na tudu banda undi kriolu é emigranti, é studanti ô sinplis viajanti. Partu di dór bira y sa ta bira nasimentu di amor.
É na kruzamentu di sangi y di kulturas, na laboratóriu y na kaldeiron di enkontru y di re-enkontru ki Mórna, alma di nos kriolidadi, nase, kria y sa ta dizenvolve manenti .
Mórna é metáfora di nos kultura mestisu, é metáfora di nos konhisimentu, di nos vivênsia, di nos tradison, di nos filozofia di vida, di nos antropolojia kultural. Si Midju ta sinboliza nos ser fíziku, si Mar ta sinboliza nos ser virtual, Mórna, el, e ta sinboliza nos ser spiritual, frutu di kazamentu di Midju ku Mar.
Tudu dia, tudu óra, tudu segundu, Mórna ta nase na violon di nos ilhas, na óndas di mar di Arkipélagu, através di ken ki fika pa pode rasebe ken ki ta txiga, através di ken ki parti na buska di más midju, di más agu y di más lus; através inda di tudu artistas, kriador ô invistidor ki ta viaja ku Kabuverdi na ses bagájen pa mundu, y ki ta traze mundu pa Kabuverdi, na kórda di ses violon, na rítimu y na konpasu di un nobu melodia, na planus y projétus di más y midjór dizenvolvimentu; na arkitetura y na konstruson di un umanismu más solidáriu, más riku, más universal.
Metáfora di Midju, di Mar y di Mórna é razon pomodi es anu nu aprizenta, djuntu di UNESCO, kandidatura di Sidadi Vélha a Patrimoniu di Umanidadi.
Si nos identidadi ten kunplisidadi di Midju, di Mar y di Mórna, kunplisidadi di mundu na formason y elaborason di es identidadi é grandi. Inportánsia di Sidadi Vélha ka sta apénas na bedjisa di pédra, ô na ruínas di monumentus ki nu ta atxa na es sítiu stóriku.
Importánsia di Sidadi Vélha ten txeu otus fundamentu:
· El sta na ponti ki Sidadi Vélha stabilise entri Európa, Áfrika Kontinental, Amérika y Ázia;
· El sta na laboratóriu di sprimentason y di aklimatason ki el dizempenha pa spésis umanu, animal y vejetal, ántis di es transfiridu pa Európa, pa Brazil y pa otus parti di Amérika;
· El sta na portu di akolhimentu pa fornisimentu di agu y di alimentus pa tudu barku ki ta viajaba di Európa pa Kontinenti amerikanu y aziátiku. É si ki Diogo Gomes, Cristóvão Colombo y Vasco da Gama, entri otus, dizenbarka na baía di Sidadi Vélha;
· Mas é sobritudu grasas a nasimentu na txon di Kabuverdi di un kultura nobu, di un kriolidadi vivu, riku y dinámiku, un kultura ki é razultadu y ki ten kumplisidadi di várius umanismu, é sobritudu grasas a tudu kel-la ki Sidadi Vélha, metáfora di Kabuverdi, dja é dja patrimóniu di umanidadi, mésmu ántis di el ser rekonhisidu.
Oxi, sta na móda papia di globalizason.
Óra, nos identidadi nase di globalizason y el kontinua na globalizason, désdi sékulu kinzi. Através di kaminhu di Midju, di Mar y di Mórna nase riba txon di Kabuverdi un identidadi ki ta orgulha-nu, ki ta surprende mundu, ki ta valoriza y ta enrikise patrimóniu kultural di umanidadi.
Y si Kabuverdi é pikinóti tiritórialmenti, sukundidu trás di dés granzinhu di téra, el é grandi kulturalmenti. El ten grandéza di Mar, el ten sabedoria y rikéza di Mórna, el ten forsa y sinbolojia di spiga di midju.
Pa tirmina y na jetu di konkluzon, nu ta fla:
· Midju é metáfora di trabadju, di razisténsia, di sofrimentu, di tenasidadi, di relason ku txon y ku séu. El ta sinboliza sobritudu ladu material di nos identidadi;
· Mar é metáfora di prizon y di liberdadi; di difikuldadi y di posibilidadi; di partida y di regrésu, ku más midju, ku mas agu, ku más lus, ku más instrumentus di lavra txon. El pode raprizenta sonhus realizadu, uns bês, mas tanbe sonhus bafadu otus bês. El ta sinboliza ladu virtual di nos identidadi.
· Mórna é fidju di azágua di midju, di trajédia y di epopeia dia Mar. El é un ser kriolu, rezultanti di txeu kruzamentu. El é metáfora di nos kultura, di nos kriolidadi. El ta sinboliza nos identidadi spiritual.
Midju, Mar y Mórna ta konstitui triángulu di nos identidadi, un identidadi sufridu, un identidadi amadu; un identidadi konstruídu, un identidadi en konstruson; un identidadi formatadu, un identidadi en redi y na prosésu di un nobu formatason; un identidadi realizadu, un identidadi abértu y na prosésu di realizason. Tudu kel-li pa fla ma Kabuverdi, jeografikamenti, é apénas dés granzinhu di téra, kulturalmenti, nu pode fla ma el é un poténsia mundial.
[1] Este trabalho figura como Pórtico II, embora date de Abril de 2008. Trata-se de uma comunicação apresentada no âmbito da semana cultural caboverdiana em Boston. Deveria ser o texto inaugural desta colectânea por causa do seu conteúdo. Queria ainda abrir e fechar a colectânea com textos em crioulo. Porém, o título escolhido para a obra estava mais de acordo com o Pótico I. Daí a razão po que figura em segundo lugar.
Subscrever: Mensagens (Atom)


text:
Bon Noba ku Bin di Deus!
Kal ki bon noba ku bin di Deus? Pabia ku no pudi fia nel? Es broŝura ruspundi purguntas di Biblia ku mas ta fasidu
Kuma kes broŝura pudi judau
Es broŝura na judau aprindi diretamenti di Palabra di Deus, Biblia. Jubi kuma ku bu pudi usa bu Biblia pa nkontra un testu.
Ke ki bon noba?
Aprindi kal ki bon noba ku bin di Deus, ke ku manda i muitu importanti, i ke ki bu dibi di fasi.
Kin ki Deus?
Sera ki Deus tene un nomi i ta preokupa ku nos?
Na bardadi bon noba bin di Deus?
Kuma ku no pudi tene sertesa di kuma Biblia bin di Deus?
Kin ki Jesus Kristu?
Aprindi ke ku manda Jesus muri, ke ki resgati i ke ki i sta na fasi gosi.
Kal ki intenson di Deus pa tera?
Biblia konta ke ku manda Deus kumpu tera, kal tempu ki sufrimentu na bin kaba, kal ki futuru di tera i di jintis ku mora nel.
Kal speransa ku ten pa kilis ku muri?
Ke ku ta akontisi ku nos ora ku no muri? Sera ki no na bin oja mas jintis ku no ama ku muri?
Ke ki Renu di Deus?
Kin ki Rei di Renu di Deus, i ke ki Renu na bin fasi?
Ke ku manda Deus disa maldadi ku sufrimentu?
Kuma ki maldadi kumsa, i ke ku manda Deus disal inda te gosi? Sera ki un dia sufrimentu na kaba?
Kuma ku bu familia pudi sedu filis?
Jeova, Deus filis, misti pa familias sedu filis. Diskubri konsijus pratikus pa omis, minjeris, pape ku mame ku fijus.
Kuma ku bu pudi identifika adorason di bardadi?
Sera ki i ten so un riliẑion di bardadi? Jubi sinku manera di identifika adorason di bardadi.
Kuma ku leis di Biblia pudi judanu?
Jesus konta ke ku manda no pirsisa di orientason i kal dus mandamentu ki mas importanti.
Kuma ku bu pudi pertusi di Deus?
Diskubri si kontra Deus ta sukuta tudu orasons, kuma ku no dibi di ora, i ke mas ku no pudi fasi pa pertusi di Deus.
Ke ki na bin akontisi ku riliẑions?
Sera ki un dia tudu jintis na sta unidu na adorason di uniku Deus di bardadi?
Ke ku manda Deus tene un organizason?
Biblia konta ke ku manda kristons di bardadi sta organizadu i kuma ke sta organizadu.
Ke ku manda bu dibi di kontinua?
Kuma ku bu kuñisimentu di Deus ku di si Palabra pudi benefisia utrus? Kal relasionamentu ku bu pudi tene ku Deus?


text: sempre pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé ,pode crer, boto fé.


text:
Nórmas profisional
Na izersisi di si prátika profisional, AUDITEC ta orienta pa sigintis normativu:
Anivi nasional, pa nórmas i prusedimentus di kontabilidadi i oditoriâ stabalisedu o rakonxedu pa CNNC – Comissão Nacional de Normalização Contabilística, pa OPACC – Órdi Profisional di Oditoris i Kontabilistas Sertifikadu i pa otus entidadi legalmenti konpitenti, sima BCV – Banku di Kauberdi, inkuantu entidadi supervizor di setor bankari i sugurador, AGMVM – Oditoriâ Jeral di Merkadu di Valoris Mobiiari i TC – Tribunâl di Kóntas di Kauberdi;
Anivi nternasional, pa nórmas i prusedimentus di kontabilidadi i oditoriâ stabalisedu pa IASB – Komison Nternasional pa Nórmas di Kontabilidadi i otus asosiason profisional di konpiténsa rakonxedu, partikularmenti IFAC – Federason Nternasional di Piritus Kontabilista.
Senpri ki ta justifika, i na kel ki ta liga ku oditoriâ di prujétus di dizenvolvimentu, finansiadu pa dadoris di fundus nternasional, AUDITEC ta leba na kónta kes régra ki justadu ku kes dador, partikularmenti kes régra sobri: abertura i funsionamentu di kóntas spesial na diviza; rilatóris tékinu i finanseru pa ser fetu; i mekanismus di dizenbolsa fundus. Pa otu ladu, e’ ta orienta pa nórmas i prusedimentus jeral stabalisedu pa kes dador, nomiadamenti kes ki ta rilasiona ku: kontratason di konsultoris; dikirison di bens i sirbisus; i kontabilidadi i oditoriâ di prujétus; i tanbê pa otus nórma, prusedimentu, rigulamentu i kondison adisional spesífiku di kada finansiamentu i/o prujétu.


text:
Nha vida
terça-feira, janeiro 05, 2010
Hoji n`odjal
Hoji n`odja homi di nha vida
Ê cenam Ku mon n`fica sima pomba perdida
N`amor bem dam razon di vivi
Bem intchi nha vida di kusa fasi
Nhas horas alegri n`krê passa Ku bó
Nhas horas tristi n`krê passa ku bó
Nha passa tempo n`krê passa ku bó
N`amor ami n`naci pam vivi ku bó
Bem pegam no mom
Bem lebam ku bó
N`krê bai na bu ragass
Refrão
Bem inxinam tudo kusa k`inda n`ka sabi
Bem lebam ku bó inxinam tudo kel ki bu prendi na vida
N`amor bem dam razom di vivi
Bem intchi nha vida di kusa fasi
N`sta raserva nha vida pa bó
N`amor ami n`naci pam vivi Ku bó
Refrão
Ó kim sta ku bó pa mim mundo ka existi màss
Ó kim sta ku bó mundo feto só di nôs dôs
Lura
Etiquetas: Cabo Verde, Crioulo, Lura, Poesia, Video 0 comentários | Hiperligações para esta mensagem


text:
Kuma sigui sempri trás di kin ku nganha! Ma, kuma? PRS ka misti nganha tambi? Anta I trás, dianti ô na pontada di Dimingu ku nhu sta nel? PRS kasta nin na un, ku fadi na utru, pabia bô ka djuntu "partidu". Unson ta tchoma PRS ki Utru ta tchoma PAIGC! Quer dizer, bô ka djuntu manera di pensa terra. I ka ten bardadi di trás, di dianti ô di pontada. Bardadi di anhu di PRS ku di nhu Dimingu di PAIGC ka djuntu. Ka nhu kunfudi, pabia bardadi di Guiné, I bardadi di tudu si fidjus ku partidus djuntu. Kada kin ta konta di sil. Bardadi ka ta ntergadu ô npinhadu pa dinheru, kamarada! Si familia di nhu sta sabi, fidjus di Guiné na sufri inda na mon di es traidoris di pátria. Anta nhu nterga nhu Dimingu faka pa I dogola PRS? Dissa kodó, untcham, argent de porche, bu yabri sintidu, nbé! I ka guerra ku nô na tchoma. Bardadi I ka malgueta, I ka ta mata! El ku ta kumpu moransa! Sakur na Blola!
Kutô fiu na bida, sinhor Nambeia!
Nhu toma li!